وێنای ژن له نێوان پاکیزه‌یی و سۆزانی بووندا | Denegkan\nHome ژنان فێمینێزم وێنای ژن له نێوان پاکیزه‌یی و سۆزانی بووندا\nPosted By: هۆزانon: September 17, 2014 In: فێمینێزمNo Comments\nتێڕوانینێک یاخود باوه‌ڕێک هه‌یه که گوایه ئه‌ده‌ب و هونه‌ر به گشتی گێڕانه‌وه و ڕه‌نگدانه‌وه‌ی سه‌رده‌می خۆیانن. ئه‌مه ده‌مانخاته به‌رده‌م ئه‌و هه‌ڵبژاردنه‌ی که له ناو تێکست و کاره هونه‌ری یه‌کاندا به‌دوای ئایدیاڵه کۆمه‌ڵایه‌تی و مێژوویی و سیاسیه‌کانی سه‌رده‌مدا بگه‌ڕێین. شیکاری بکه‌ین و بیخه‌ینه ژێر زه‌ڕه‌بینی ڕه‌خنه‌وه. له‌ناویاندا (ڕه‌خنه‌ی ئه‌ده‌بی فێمینیستی) و سه‌یری ڕۆڵه به کڵێشه‌کراوو خوازراوه‌کانی جێنده‌ر بکه‌ین له زه‌مه‌ن و شوێنی جیاوازدا. له هه‌مانکاتدا له ڕێگه‌ی ئه‌ده‌به‌وه ده‌توانین بیرۆکه‌یه‌کمان ده‌ست بکه‌وێت له‌سه‌ر په‌یوه‌ندی و ڕۆڵه جێنده‌رییه‌کان له کۆنه‌وه تا ئێستا. بۆ نمونه ئاستی گۆڕانکاری کۆمه‌ڵایه‌تی و تێڕوانینی کۆمه‌ڵگا تێبگه‌ین بۆڕۆڵ و پێگه‌ی ژن، وه چۆن ئه‌ده‌ب له زه‌مه‌نێکدا ده‌کرێته بوارێک بۆ به‌رهه‌م هێنانه‌وه‌ی ئه‌م ڕۆڵانه.\nگه‌ر ئاوڕێکی خێرا له وێنای ژن بده‌ینه‌وه له ئه‌ده‌بی سه‌رده‌می ڕێنیسانسه‌وه تا ئێستا، ده‌بینین ڕۆڵی ژن له بونه‌وه‌رێکی پاکیزه، ژێرده‌سته و ملكه‌چه‌وه گۆڕدراوه بۆ ژنێکی تر. ژنێک که ده‌توانێت پاکیزه نه‌بێت و پابه‌ند نه‌بێت به ڕۆڵه خوازراوه‌کان که کۆمه‌ڵگا بۆی دیاری ده‌کات، ژنێک که ده‌توانێت خۆی بنوسێته‌وه و ڕۆمان، شیعر، هونه‌ر و موزیک به‌رهه‌م بهێنی و له زۆربه‌ری بواره گشتی یه‌کاندا ببنینرێ و ببیسترێ. وێنای ژن وه‌کو پاکیزه یان له‌شفرۆش پانتاییه‌کی گه‌وره‌ی له ئه‌ده‌ب و هونه‌ردا داگیرکردبوو. له کۆمه‌ڵگای ڕێنیسانسدا پاکیزه‌یی ) ( Chastity سیفه‌تێک بوو که زۆربه‌ی کات ژنی پێ ستایش ده‌کرا. پاکیزه‌یی وه‌کو دیاریه‌کی مه‌زن که ژن له‌ماڵی باوکیه‌وه ده‌یبات بۆ مالێ هاوسه‌ره‌که‌ی. لێکۆڵه‌ره‌کان له ڕێگه‌ی شیکاری نزیک له ده‌قه‌کانی ویلیام شه‌کسپیر بۆیان ده‌رکه‌وتوه که هه‌ندێک له خانمه پرۆتاگۆنیسته‌کانی ده‌قه‌کانی، نیشانده‌ری گرنگی پاکیزه بوونی ژن بوون. هۆکاری ئه‌مه‌ش ده‌گه‌ڕێننه‌وه بۆئه‌وه‌ی، که ئه‌مه ڕه‌نگدانه‌وه‌ی ڕۆڵه جێنده‌رییه خوازراوه‌کانی ئه‌و سه‌رده‌مه بووه، که شه‌کسپیر تیا ژیاوه. ئه‌م گرنگیدانه به پاکیزه‌یی جۆرێک له حه‌زی (ماسکولین/پیاوگه‌رایی) لای پاڵه‌وانی ده‌قه‌کانی به‌رجه‌سته ده‌کرد. به‌ڵام ئه‌و ژنانه‌ی که له‌م وێناکردنه‌دا جێگایان نه‌ده‌بۆوه به (ژنی که‌توو) یان ( ساقیت -Fallen women) ناوزه‌د ده‌کران..\nبه‌دیوێکی تردا له نیگاره‌کانی سه‌رده‌می ڕه‌نه‌یسانسدا که درێژکراوه‌ی ئه‌نتیکه بووه، وێنای ژن وه‌ک پاکیزه، جوان وه ملکه‌چ به‌رهه‌م هێنراوه‌ته‌وه. بۆ نمونه جه‌سته‌ی ڕووتی ژن، گه‌نج ، جوان و پاکیزه له کاری نیگارکێشانی ئه‌و سه‌رده‌مه‌دا به‌رجه‌سته کراوه. وێنه‌ی ژنه کۆرتیسانه‌کانیشCourtesan)) که له سه‌رده‌می چاخه‌کانی ناوه‌ڕاست له دیوه‌خانی خانه‌دانه‌کان و مه‌لیکه‌کاندا خزمه‌تکار بوون شوێنای خۆی داگیرده‌کات له هونه‌روئه‌ده‌بیاتی ڕێنیسانسدا. کۆرتیسانه‌کان به‌و ژنانه ده‌وترێ که هاوده‌میی پیاوه ده‌سه‌ڵاتداره‌کانیان ده‌کرد. ئه‌مانه ده‌بوایه گه‌نج، جوان و خاوه‌نی زانیاری بوونایه ، بۆ ئه‌وه‌ی هاوده‌مێکی باش بن بۆ خانه‌دانه‌کان. هه‌ڵبه‌ت ئه‌مانه په‌یوه‌ندی سێکسوالیشیان له‌گه‌ڵ پیاوه خانه‌دانه‌کاندا هه‌بوو. دواتر له سه‌ده‌ی هه‌ژده‌وه وه‌کوو له‌شفرۆش ناوده‌بران. هه‌روه‌ها له‌م کۆنتێکسته‌دا جه‌سته‌ی ژن ڕووبه‌رێک بووه بۆ ده‌ربڕین، چه‌وسانه‌وه ، سیێکسوالیزه‌کردن و به‌کاڵاکردن. سه‌ره‌ڕای ئازادبوونی ژن له‌زۆر ڕوه‌وه له‌سه‌ده‌ی هه‌ژده به‌دواوه ، به‌ڵام وێناکردنی جه‌سته ژن و فێتیشایزکردن و به‌شمه‌کخۆرکردنی ژن و به‌کاڵاکردنی سیمایه‌کی زه‌مه‌نی ڤیکتۆریاکان بوو له به‌ریتانیا . وێناکردنی ژن وه‌ک پاکیزه یان له‌شفرۆش به‌رده‌وام له کات و شوێنی جیاوازدا به‌رهه‌م هێنراوه‌ته‌وه.\nله‌سه‌رده‌می مه‌لیکه ڤیکتۆریادا له سه‌ده‌ی نۆزده‌دا له به‌ریتانیا مه‌سه‌له‌ی پاکیزه‌بوون گرنگی زۆری هه‌بووه. بۆ نمونه پۆشینی جل و شێوازی قژ داهێنان و نمایش کردنی جێگای مشت و مڕ و دیاری کردنی مۆڕالی و بێ مۆراڵی ژن بووه له‌و سه‌رده‌مه‌دا. لێکۆڵه‌ره‌کان باس له‌و به‌رجه‌سته‌ییه‌ی پرچی ژن ده‌که‌ن له ڕۆمانه‌کانی سه‌رده‌می ڤیکتۆریادا. بۆ نمونه باس له‌وه‌ده‌که‌ن که ته‌نانه‌ت شێوازی قژبه‌ستن (به شێوه‌ی تۆپه‌ڵ) نمونه‌ی پاکیزه‌یی و پابه‌ندبوون بووه به کۆدی مۆراڵه‌وه. له کاتێکدا به‌ردانه‌وه‌ی قژ و په‌خش کردنی به‌سه‌ر شان و ملدا نیشانده‌ری بێ مۆراڵی ژن بووه. ئه‌م هه‌موو گرنگی دانه به قژ له‌و سه‌رده‌مه‌دا ده‌گه‌ڕێته‌وه بۆ ئه‌وه‌ی که جل و به‌رگی ژنان زۆر داپۆشراو بو‌وه، له راستیدا ته‌نها شوێنێکی ژن که به‌ده‌ره‌وه بوه ده‌م و چاوو قژی بووه.\n“ژنی ساقت” یان ژنێک له ده‌ره‌وه‌ی مۆراڵ له تابلۆکانی ( دانتێ گابرییه‌ل ڕۆسێتی- Dante Gabriel Rossetti) دا ڕه‌نگی داوه‌ته‌وه. بۆ نمونه پۆرترێتی خاتوو لیلس ( Lady Lilith-1866) که خانمێکه قژێکی پڕ وزۆری پێوه‌یه و خه‌ریکی شانه‌کردنێتی و شان و ملی ڕوته. ئه‌مه وه‌کوو وێناکردنی ژنی ساقیت (Fallen Woman) سه‌یرده‌کرێ.\nهه‌رچه‌ند هه‌ندێک له فێمینیسته‌کان له‌و باوه‌ڕه‌دان که په‌خش کردنه‌وه‌ی قژ و لادان له‌و کۆده مۆرالیانه‌ی زه‌مه‌نی مه‌لیکه ڤیکتۆریا جۆرێک بووه له هه‌ڵگه‌ڕانه‌وه له نۆرمه باوه‌کان. گه‌رچی له‌و کاته‌دا ئه‌م ژنانه وه‌کوو ژنی که‌وتوو/ساقیت، یاخود که‌م مامه‌ڵه‌یان له‌گه‌ڵ ده‌کرا. ئه‌م ژنانه قوربانی سه‌رده‌می خۆیان بوون، به‌و هۆیه‌ی ده‌که‌وتنه ده‌ره‌وه‌ی بواری کارکردن و خوێندن و ژیانێکی نۆرمال. هه‌ندێک جارده‌که‌وتنه به‌ر بێ ویژدانی زۆری کۆمه‌ڵایه‌تی، وه‌ک له ڕۆمانی ( نهێنی یه‌کانی خاتوو ئاودلی- Lady Audley’s Secret – 1862) ڕۆمان نوسی به‌ریتانی خاتوو (ماری برادۆن) ده‌رده‌که‌وێ. هه‌ندێک له خانمه نوسه‌ره‌کانی به‌ریتانیا وه‌کوو خاتوو (ئێلیزابێت گا‌سکێڵ Elizabeth Gaskell-1810 –1865) و( ماری برادۆن ) Mary Braddon 1835 –1915) له ڕۆمانه‌کانیاندا باس له‌و بارودۆخه دژواره‌ی ژنان ده‌که‌ن له زه‌مه‌نی مه‌لیکه ڤیکتۆریادا. وه له رۆمانه‌کانیاندا ده‌رخه‌ری ئه‌و تێڕوانینه هه‌ڵه‌یه‌ن که چی وا ده‌کات هه‌ندێک هه‌ڵس و که‌وتی ژنان مۆرالی بێت و هه‌ندێکی تر بیانخاته ده‌ره‌وه‌ی مۆراڵه‌وه.نمونه‌ی “-Fallen womanژنی ساقیت” له هه‌ندێک له ڕۆمانه‌کانی خاتوو (ئیلیزابێتدا ) ڕه‌نگ ده‌داته‌وه. به هه‌مان شێوه له ڕۆمانه‌کانی خاتوو ماری برادۆنیشدا چیرۆکی پرۆتاگۆنیسته‌کان (پاڵه‌وانی چیرۆکه‌کان) به پێچه‌وانه‌ی ژنی ئایدیاڵه له کۆمه‌ڵگای ئه‌وه سه‌رده‌مه‌دا که جیاوازی جێنده‌ری و چین/کلاس سیمای سه‌ره‌کی بوو.\nله‌مه‌وه ئه‌وه‌مان بۆ ده‌رده‌که‌وێ که ده‌ق/تێکست گه‌ر نوسه‌ره‌که‌ی ژن یان پیاو بێت ، له‌هه‌ر زه‌مه‌ن و شوێنێکدا بێت ده‌رخه‌ری ئه‌و ساته‌وه‌خته‌یه که تێدا ژیاوه. به هه‌موو کێشه و ئازار و گرێ کۆمه‌ڵایه‌تی و سیاسی یه‌کانه‌وه لێکۆڵه‌ر، خوێنه‌ر وه ڕه‌خنه‌گر ده‌توانێت تێگه‌یشتنی خۆی گه‌ڵاله بکات له‌سه‌ری. ئه‌وه‌ی به‌رده‌وام بۆته خولیای لێکۆڵه‌ره فێمینیسته‌کان، وه جێگای ڕه‌خنه‌یانه له مامه‌ڵه‌کردن له‌گه‌ڵ ده‌ق ، ڕاده‌ی به‌رهه‌مهێنانه‌وه‌ی به‌ها و نۆرم گه‌لێکه که دژه ژنه له سه‌رده‌می خۆیدا و له‌تێکست و کاره هونه‌ریه‌کاندا ڕه‌نگدانه‌وه‌ی خۆی به‌جێده‌هێڵێت.\nKelso, Ruth. Doctrine for the Lady of the Renaissance. Urbana: University of Illinois Press, 1956\nRossetti, Dante Gabriel, Lady Lilith, Access date 30/08/2014 http://www.rossettiarchive.org/docs/s205.rap.html\nAuerbach, Nina, ‘The Rise of the Fallen Woman’, in Nineteenth Century Fiction, 35 (1), (1980) Access date May 2012\nتێبینی ئه‌م وتاره له ڕه‌خنه‌ی چاودێری ژماره 419دا بڵاو بۆته‌وه\nداعش و ئیسلام ( له‌نێوان ده‌مامك و هه‌قیقه‌تدا )\nتا بە یەکەوە بین ، باشم … بایز مستەفا


له‌لایه‌ن: محەمەد ڕزگار - به‌روار: 2021-01-21-14:06:00 - کۆدی بابەت: 1459\nچارە‌سە‌ری غازات و ھە‌ڵئاوسانی گە‌دە بە‌شێوازی سروشتی\nمرۆڤە‌كان ھە‌ریە‌كێكیان بە كێشە‌یە‌كی تە‌ندروستیە‌وە دە‌ناڵێن و یە‌كێك لە‌و نە‌خۆشیە باوانە‌ی تووشی بە‌شێكی زۆری مرۆڤە‌كان دە‌بێت ھە‌ڵئاوسان و بوونی غازاتی گە‌دە‌یە، كە یە‌كێكە لە نە‌خۆشیە بێزاركە‌رە‌كان، كە بە‌ھۆی خواردنی ناتە‌ندروستە‌وە تووش دە‌بیت یان تێكچوونی كرداری ھە‌رسە‌وە، بۆ ئە‌وە‌ی تووشی ئە‌م حاڵە‌تە نە‌بیت یان كاتێك تووشی دە‌بیت زوو چارە‌سە‌ری بكە‌یت ئەم پێكھاتانە بخۆ.\nخواردنە‌وە‌ی رازیانە‌ی گە‌رم یە‌كێكە لە باشترین ڕێگە چارە‌سە‌رە‌كان، چونكە كرداری ھە‌رس خێرا دە‌كات یارمە‌تی گە‌دە دە‌دات و دژی ھە‌وكردن و بە‌كتریا و میكرۆبە، كە‌مێك رازیانە بكە‌رە ئاوی گە‌رمە‌وە و بیخۆرە‌وە.\nخواردنە‌وە‌ی تێكە‌ڵە‌ی ئاوی گە‌رم و ئاوی لیمۆ، یارمە‌تی لە‌ش دە‌دات و لە ژە‌ھراوی بوون ڕزگاری دە‌كات، بڕێكی زۆر كانزا و كالیسیۆم و مە‌گنسیۆم و فسفۆری تێدایە، كرداری ھە‌رس خێرا دە‌كات و ھە‌ڵئاوسان وغازات ناھێڵێت.\nخواردنە‌وە‌ی چای زە‌نجە‌فیل یان دانانی پارچە‌یە‌ك زە‌نجە‌فیل لە‌گە‌ڵ ئاوی گە‌رم و خواردنە‌وە‌ی، یە‌كێكە باشترین ڕێگە چارە‌سە‌رە‌كان و كێشە‌ی ھە‌ڵئاوسان و غازات ناھێڵێت، دە‌كرێت لە‌گە‌ڵ ئاوی لیمۆش تێكە‌ڵی بكە‌یت.\nخواردنە‌وە‌ی چای نە‌عنای گە‌رم، یە‌كێكە لەو چارە‌سە‌رانە‌ی گە‌دە ھێور دە‌كاتە‌وە ئازاری ناھێڵێت و گرژبوونی كە‌مدە‌كاتە‌وە و یارمە‌تی ھە‌رسكردنی خێرا دە‌دات.\nخواردنە‌وە‌ی چای گوڵە بە‌یبون بە‌ھە‌مان شێوە زۆر بە‌سوودە و دژی ھە‌وكردنە و گە‌دە ھێور دە‌كاتە‌وە، ھە‌ڵئاوسان ناھێڵێت.\nبابه‌ته په‌یوه‌ندیداره‌كان به : چارەسەری غازات و هەڵئاوسانی گەدە بەشێوازی سروشتی\nدەركردنی غازات تەمەن درێژ دەكات\nنیشانەكانی هەوكردنی ڕیخۆڵەكوێرە


سیاسیی حیماسی و کۆمەڵگا - قەڵەم\nتاریخ ایجاد در جمعه, 13 آذر 1394 12:10\nهاوسەنگی نێوان ئەم دوو لایەنە، پێوانەیەکی گرینگە بۆ ژیانێکی ئاسایی و نۆڕماڵ. شکاندنەوەی لایەنێک لەم دووانە بە قازانجی ئەوی تر، لاسەنگمان دەکا. بۆ وێنە مرۆڤی زۆر ئاقڵ، هەستیار نامێنێ و بەم پێیە ئەگەری دڵڕەقییەکەی دەچێتە سەرێ و، مرۆڤی هەستیاریش توانای لێکدانەوەی رووداوەکانی دەورووبەری کەم دەکا و ئەمە زەرەری لێدەدات لە پێناو ژیانێکی پڕ لە زانیاری و هاوسەنگ. کەواتە جۆرێک لە هاوسەنگی هەمیشە پێویستە.\nیەکێک لە دەرکەوتەکانی زاڵبوونی هەست دەتوانێ لەپانتایی سیاسەتدا بێت. سیاسیی هەستیار، مرۆڤێکی حیماسی و نزیک لە شیعر و ئاسان خۆبەدەستەوەدەرە بۆ توندو تیژی. ئەم تایبەتمەندییە لە مرۆڤی سیاسیی سەر بە هەموو ئایدیۆلۆژییەکان دەبینرێ. گرنگ نیە لە دەسەڵاتدا بیت یان نا، ئەوە هەستە و نەک ئەقڵ کە دەبێتە بنەمای سەرەکی هەڵس و کەوتی وەها مرۆڤێک.\nمرۆڤی سیاسی هەستیار و حیماسی، هەوڵدەدا هەست و حیماسەتی خۆی بەرەو کۆمەڵگا راگوێزێ. ئەمەیش بۆی ئاسانە چونکە لە کۆمەڵگایەکدا کە هەست زاڵترە لە ئەقڵ، لە کۆمەڵگایەکدا کە زۆرینە بێدەنگن و کەمینەیەکی یەکجار کەم خەریکی جوڵەی سیاسی و بەرخۆدانن، جۆرێک لە هەستی خۆبەکەمزانین لە ناو تاکەکاندا سەرهەڵدەدا کە رێگا بۆ رێزێکی بێ پایان (بەرامبەر مرۆڤی تێکۆشەر)، بگرە هەروەها جۆرێک لە هەستی تاوان و خۆبەکەمزانینی لەرادەبەدەریش سازدەکا کە کاری راگواستنی حیماسەت گەلێک ئاسانتر دەکاتەوە.\nپێداگرتن لە سەر حیماسەت و جوڵاندنی بەردەوامی هەست دەبێتە یەکێک لە فاکتەرەکانی دیکەی هێشتنەوەی لاسەنگی بە لای هەستدا لە وەها کۆمەڵگایەکدا. ئەمە خۆی لە خۆیدا هەڵگری چەندین خەسارە، تەنانەت لە دووای سەرکەوتنیش. بۆیە زۆر گرینگە هەر لە سەرەتاوە جۆرێک لە هاوسەنگی لە نێوان هەست و ئەقڵ دا لە لایەن سیاسیکارەکانەوە (ئەوانەی وا بیر لە کۆمەڵگایەکی باشتر دەکەنەوە)، چێ ببێ و هەوڵ بدرێ تاکەکان بە هەر دوو تایبەتمەندییەکانەوە بەرەوڕووی رووداوەکانی دەورووبەریان ببنەوە.\nپێداگرتنی لە رادەبەدەر لە سەر هەست، ئەقڵی رەخنەیی دەکوژێ و ئەمە لە راستیدا پەیڕەوکردنی جۆرێکە لە خۆکوژی،... خۆکوژیی بەردەوام لە هەنووکە و لە داهاتوودا.\n٥ دێسامبری ٢٠١٥


دەرهێنەرێکی ناسراوی ئێران لەلایەن دایک و باوکیەوە کوژرا و خرایە سەتڵی خۆڵەوە\nبابەک خرمدین دەرهێنەری سینەمایی لە ئێران، دوای دۆزینەوەی تەرمەکەی لە سەتڵی خۆڵدا، دەرکەوتووە لەلایەن دایک و باوکیەوە کوژراوە.\nڕووداوەکە لە “ئیکباتان سیتی” لە شاری تاران ڕوویداوە، پێشتر وابڵاوکرایەوە، کە پیاوێکی کوژراو، کە ئاسەواری لێدان بە جەستەیەوە بووە، لەناو سەتڵی خۆڵدا دۆزراوەتەوە”.\nئەمڕۆ ١٧ی ئایار، محەمەد شەهریاری، سەرپەرشتیاری دادگای تاوانەکانی تاران، دوای پشتڕاستکردنەوەی تاوانەکە ڕایگەیاندووە، “دوای دڵنیابوونەوە لە کوژرانی بابەک خرمدین دەرهێنەری سینەمایی، دایک و باوکی دەستگیرکراون و پاشان دانیان بە تاوانەکەدا ناوە”.\nبەپێی وتەی پۆلیس، باوکی بابەک باسی لەوەکردووە دژی ئەوەبووە کوڕەکەی بە تەنها بژی و هاوسەرگیری نەکات، ئەگەرچی تا ئێستا ڕوون نییە هۆکاری سەرەکیی کوشتنەکە بۆ ئەم ناڕەزایەتییەی دایک و باوکی بگەڕێتەوە.\nبابەک خرمدین، کاری دەرهێنانی بۆ چەندین فیلم کردووە و لە ڕێوڕەسمی پەخشکردنی یەکێک لە فیلمەکانی بەناوی “سوێندخواردنێک بۆ یەشار”، باوکی بابەک قسەی بۆ خەڵکی کرد.\nلە قسەکانیدا باوکی بابەک ڕایگەیاندبوو، ئەو لە شەڕی ئێران و عێراق بەشداریکردووە و دووجار لە نزیک سەنگەرەکانی ئەوان، چەکی کیمیایی بەکارهاتووە.\nهێرشی گروپە چەكدارەكان فڕۆكەكانی ئێف 16ی عێراق دەكەنە خەڕەكەشكاو\nلە دەرەوەی شاری نیویۆرك ڕێگا بە كردنەوەی سینەماكان دەدرێت، بەڵام نابێت ئەوانەی تەماشای یەك شاشەی سینەما دەكەن ژمارەیان…


ئەگەر یەکەم نەبم، نایکەم! جیهاد موحمەد : چاوی گەل\nئەگەر یەکەم نەبم، نایکەم! جیهاد موحمەد\n“بە مەرجی یەکەمیی لەگەڵتانم، شایەریی ناکەم بە خۆڕایی، کوا شاباشەکەم! لە پێشدا شاباشم دەوێت، ئەوسا شاییەکەت بۆ گەرم دەکەم و، ئەوەی دەیڵێم ناێڵێمەوە، زوڕانایەکت بۆ دەژەنم هیچ زوڕناژەنێک نەیژنبێت، دەهۆلێکت بۆ دەکوتم هیچ دەهۆڵکوتێک نەیکوتابێت. لە ئێستاوە و، لە یەکەم کۆبوونەوە و یەکەم کۆنفرانس و یەکەم کۆنگرەوە بۆ هەمیشە دەبێت سەرکردەبم، دەبێت بمکەیت بە “سیاسەتمەدار”، بمکەیت بە سەرۆکی شاند و سەرۆکی کۆبوونە و سەرۆکی دانپیانراویی هەموو (جەماوەرەکەمان)، دەبێت بمکەیت بە کادری پێشکەووی حیزبەکەمان، دەبیت دەمڕاست و وتەبێژبم، دەبێت کەس نەتوانێت لەناو حیزبەکەماندا شان بدات لە شانم.\nبەم مەرجانە دەیکەم و، ئەو کات دەڵێم هیچ هێزێکی سیاسیی لە ئێمە ڕاستگۆتر نییە و نەبووە بۆ کورد و کوردستان، ئەوە هەر ئێمەین: کە ئەتوانین خۆشگوزەرانی؛ موچە؛ نان؛ کارەبا؛ خۆدەوڵەمەندکردن؛ بوون بە خاوەن باخ و باخات؛ خانوبەرە و موڵکی زۆر و ئتومیلی کۆتا مودێلی ساڵانەی یابانی ئەمەریکی دابین بکەین بۆ هەموو جەماوەرەکەمان و سەرتاپای کۆمەڵگەی کوردی لە زێر هەڵدەکێشین. ئەوسا دەمبینیت چۆن فووی پیا دەکەم و هاتوهاوارم بۆ دیموکراتیەت و ئازادی و دادپەروەیی و یەکسانی عەرشی هەموو هێزە سیاسییەکانی تر دەلەرزێنێت. ئاخر حیزب دەبیت خەڵکی بەدموپل و بەقسە و گوتارخوێن و گوتاربێژیی هەبێت.\nبەم مەرجانە کارێک دەکەم، کەس نەیکردبێت، هەرچ جەماوەری کوردستان سەرام دەکەم بە حیزبەکەم”.\nئەمانە هەمووی و زۆر مەرج و پەیمانی ژێربەژێر دەبن بە بنەمای ئەو لیست و حیزبە (نوێیانە)ی لە کوردستاندا دروست دەبن. ئەمە حاڵی یەکەم هەنگاوی حیزب و لیستە(نوێ)کانە، هیچیان ناتوانن یەک بست گەندەڵییەکانی پارتی و یەکێتی تێپەڕێنن.\nئەم نموونانە یەکەم جار لە بزووتنەوەی گۆڕاندا دروستبوو، زۆرێک لەوانەی کە سەری زمان و بنی زمانییان گۆڕان و گۆڕانکاریی بوو، تەنها لەسەر ئەوەی پۆستێکی پێنەدرا یان پۆستێکی لێسەندرایەوە، دەستبەجێ نەک وازی هێنا بەڵکو هیچ پێی شەرم نەبوو بووەوە بە یەکێتی یان چوو ئەوبەرەوە و ئاڵای زەردی کردە ملی.\nئەم عەقڵیەتەیە کە حیزب و کار و کردەی سیاسیی لە کوردستاندا وێران کردووە، ئەم عەقڵیەتەیە کە سیاسەت و حیزبایەتی کردووە بە ناوەندی بازرگانیکردن و کاسپیکردن.\nهەر لە یەکەم ڕۆژ و لەیەکەم کۆبوونەوە و یەکەم کۆنفرانس و یەکەم کۆنگرەی(نەوەی نوێ) و لیستەکەی(بەرهەم ساڵح)ەوە دەرکەوتن.\nئەم لیست و حیزبانە ئیلهام و سیاسەتی بێ بنەما و بێ فکر لە پارتی و یەکێتیەوە وەردەگرن. ئەم جۆرە حیزب و سیاسەتە جێگەی بڕوا و متمانە نین، کە بتوانن حیزبایەتیە نەریتییەکەی پارتی و یەکێتی تێپەڕێنن، بە داخەوە.\nئەم جۆرە لە حیزب و لیستی (نوێ) کێبڕکێ لەگەڵ پارتی و یەکێتیدا لەسەر بیرە کۆن و نەریتییەکەی کوردایەتی دەکەن، کێبڕكێ لەسەر گەڕانەوەی ناوچە دابڕاوەکان دەکەن. هیچ پێیان نەنگیی نییە کە چەندین جار بانگهێشتی درۆزنانەی ئەوە بکەن کە هاتنە سەر حکوم “دەوڵەتی کوردیی” دروستدەکەن. ئەم عەقڵێتە لە ئێستاوە سەردانی ماڵ بە ماڵی خاوەن نفوز و خاوەن دیوەخان و دەوڵەمەندەکان بۆ دەنگ کۆکردنەوە دەکەن. لای هەژاران تەنها خۆیانن کە ئەتوانن هەژاران لە دەردیسەری ڕزگار بکەن، لای بازرگانەکان و دەوڵەمەندەکان تەنها خۆیانن کە زەوینەی دەوڵمەندیی و بازرگانێتی زیاتریان بۆ دابین بکەن. لای ئیسلامییەکان لەوان ئیسلامییترن و زیاتر پارێزگاری لە کولووترە باوەکە دەکەن، لای چەپ و کۆمۆنیست و ئازدیخوازەکان کەس هێندەی ئەمان ئازادییخواز و یەکسانخواز نییە، هەر ئەمانن دەتوانن سیستمی سۆسیالیستیی بەرهەمبێنن.\nسیاسەت و حیزبایەتی لە کوردستانی باشوردا بە خۆرێک ئابڕووی چووە کە بە دەگمەن کەسانی هۆشیار و بە ئاگا بڕویان پێدەکات.\nجیهاد موحمەد/ ١١/٠٢/٢٠١٨


ساڵی ئایندە چی ڕوودەدا؟\nناوەندی سراتفۆری ئەمریکی کە ناوەندێکی نزیک دەزگای هەواڵگری ئەو وڵاتەیە پێشبینییەكانی خۆی بۆ ساڵی 2019 خستووەتەڕوو كە بەشێكی تایبەتە بە دۆخی رۆژهەڵاتی نێوەڕاست.\nبە گوێرەی ئەو پێشبینیانە ئێران لە یەك ساڵی داهاتوودا چالاكییەكانی خۆی "بۆ تۆقاندنی كەشتییەكانی ئەمریكا و هاوپەیمانەكانی لە كەنداو" زیاتر دەكات، مووشەكی باڵستیك تاقی دەكاتەوە یان دەست بە تاقیكردنەوەی ئەتۆمی دەكاتەوە، هێرشی سایبەری و چالاكی نهێنی دەكات و هێزە وەكیلەكانی لەناوچەكە بەكاردەهێنێ بۆ لێدانی ئەمریكا، ئیسرائیل و وڵاتانی كەنداو.\nهەر سەبارەت بە دۆخی ئێران پێشبینی دەكات ئەم ناڕەزایەتییە جەماوەرییە کە هەیە دەستی موحافزكارەكان لە بەرامبەر كابینەی میانڕەوی ئێران بەهێزتر بكات.\nراپۆرتەكە پێشبینی دەكات کە بەرەنگاربوونەوەیەكی بێدەنگ لە ناو خێزانی شاهانە درێژەی هەبێت ، لە كاتێكدا هەندێك لە هاوپەیمانە سەرەكییەكانی ریازیش پشتگیری سەربازی و وەبەرهێنانی خۆیان لە سعوودیە كەمدەكەنەوە، هەرچەند ئەستەمە پەیوەندییە گرنگەكان گۆڕانیان بەسەردا بێ.\nناوەندی (ستراتفۆر) كە بارەگای سەرەكی لە تێكساسە، پێیوایە لەم قۆناغەدا "پێنج زلهێزەكە (واتە توركیا، رووسیا، ئێران، ئەمریكا و ئیسرائیل) لەسەر نفووز و چاودێری خۆیان (لە سووریای داهاتوودا) ململانێ دەكەن".\nبەگوێرەی راپۆرتەكە رووداوی سەربازی لە نێوان هێزەكانی ئەمریكا و رووسیاش ئەگەرێكی دوور نییە، بە هۆی ئەوەی ململانێکانیان لە سوریا بگاتە لوتکە.\nهەروەها بە دووری نازانێ لە ساڵی 2019دا ئەگەر شەڕی نێوان دەوڵەتان لە سووریا لە هەمووكاتێك زیاتر بێ، هەرچەندە هەموو وڵاتەكان هەوڵدەدەن خۆیان لەو ئەگەرە بەدوور بگرن.\nستارتفۆر سەبارەت بە تورکیا و دۆخی ئابووری ئەو وڵاتە پێشبینی دەکات مەترسییەكانی گوشاری ئابووریی واشنتن و بەرزكردنەوەی وەبەرهێنانی بیانی، ئەنقەرە ناچار دەكات پەیوەندییە سەقامگیرە ئابوورییەكانی لەگەڵ ئەوروپادا بپارێزێ. بەڵام لە پاڵ ئەو خەمە نێوخۆییە، ئەنقەرە هەوڵی جڵەوكردنی بزووتنەوەی ئۆتۆنۆمیخوازی كوردی لە ناوچەكانی ژێر دەسەڵاتی ئیمراتورییەتی عوسمانی دەدات"، واتە توركیا و سووریا و عێراق.


دکتۆر محەمەدئەمین عەلی: کۆنگرەى چوارەمى یەکێتى نیشتمانى کوردستان/ بەشى دووەم. – WTARIKURD\nکۆنگرەى چوارەمى یەکێتى نیشتمانى کوردستان ” کۆنگرەى گەشەکردن و پەرەسەندنى سلێمانى وەک شار ” یاخود ” گەشەپێدانى عەقڵیەتى حیزبى و زياتر بچوکردنەوەى شار”\nبێگومان لەئێستادا گشت دامەزراوە حکومیەکان بێ جیاوازى بوونەتە بەمەڵبەند و لق و کۆمیەتەى حیزبى، زۆر جار سنوورى حیزبیشیان تێپەڕاندووە و بوون بەکۆمپانیاى زەبەلاح.\nوەک فەرمانبەرێکى سەر بەکەرتى تەندروستى لەو بڕوایەدام کەرتى تەندروستى وەک دەزگایەکى خزمەتگوزارى لەبار براوە. بەبەرنامەیەکى نەخشە بۆداڕێژراو کۆى سێکتەرەکە کراوە بەبازرگانیەکى ڕەها، هەر بۆیە هەندێک جار هەست ناکەم لەنەخۆشخانەیەکى حکومی کاردەکەم، بەڵکو لەیەکێک لەکۆمپانیا زەبەلاحەکان.\nهەڵبەتە هەریەک لەئێمەى هاوڵاتى ئاسایى و یەکێتیەکانى دەرەوەى یەکێتى و ئەندامانى ئێستاى یەکێتى نیشتمانى کوردستان بەدیدو ڕاوانگەیەکى زۆر جیاواز لەیەکتر دەڕاونینە کۆنگرەى چوارەمى دواخراوى یەکێتى نیشتمانى کوردستان.\nوەک زانیارى گشتى، بەشێکى زۆر لەهاوڵاتى ئاسایى ئێستاى شارى سلێمانى ئەندامى چالاکى یەکێتى نیشتمانى بوون، بەڵام ئێستا لەدەرەوەى ئەم حیزبە دانیشتوون، لەبەر ئەوەى هیچ بڕواو متمانەیەکیان بەبونیادى حیزبى ئێستاى کوردستان نەماوە. خەمى ئێمەى هاوڵاتى خەمى ژیان و ژین و بژێوى هاوڵاتى و ژینگەى کوردستانە، خەمى نیشتمان و کۆمەڵانى خەڵکە نەک بەتەنیا خەمى خود.\nبەڵێ خەمى ئێمە خەمى خود نییە، بەڵکو گەڕاندنەوەى شکۆ و شوناسى مرۆڤى کوردە وەک هەموو مرۆڤێکى ئەم جیهانە دوور لەجیاکارى نەتەوەیى ـ ئاین ـ تایەفەگەرى ـ حیزبایەتى و… هتد .\nخەمى ئێمەى خەڵکى شارى سلێمانى، گەشەکردن و پەرەسەندنى سلێمانى یە وەک شار، خەمى پاراستنى دامەزراوە حکومیەکانە.\nبەداخەوە تائەم ساتە بارەگاى مەکتەبى سیاسى یەکێتى نیشتمانى کوردستان لەشارى سلێمانى لەبیناى (خانەى مامۆستایانى کچان و دواتر ئەنجومەنى وەزیرانى حکومەتى یەکێتى نیشتمانى ) ئەوسادایە!.\nخەمى ئێمەى خەڵکى شارى سلێمانى خەمى دەوڵەت و یاساو دادى کۆمەڵایەتیە، نەک دروستکردنى فرە میلیشایى حیزبى بێ هێز و لاوازى سەر بەهیزى ناوچەیى، لەبرى گەشەپێدانى مرۆیى کەرتى پەروەردە و دامەزراوە حکومیەکانى شارى سلێمانى گەشە بەدامەزراوەیى حیزبى دەدرێت.\nبەداخەوە ئاماژەکانى ئەمڕۆ دەیسەلمێنن خەمى زۆرێک لەیەکێتیەکانى ئێستاى ناو یەکێتى نیشتمانى کوردستان خەمى خودە. خەمى بەرژەوەندى تایبەتە، نەک گەراندنەوەى شکۆ بۆ یەکێتى نیشتمانى کوردستان وەک هێزێکى سیاسى نیشتمانى.\nلەسەروبەندى کۆنگرەى گۆڕان بابەتێم نووسى ( ئاگاتان لە ئانا بێت) بەماناى ئاگاتان لەخود بێت بۆ ر ِێگرتن لەپاشەکشێى سیاسى ـ ئابوورى ـ کۆمەڵایەتى ـ زانستى و مەعریفى، بەداخەوە وەک پێویست گوێى لێ نەگیرا!. ئەمڕۆ دووبارەو سێ بارەرەى دەکەمەوە، بەڵام ئەم جارەیان بۆ کۆنگرەى دواخراوى چوارەمى یەکێتى نیشتمانى کوردستان، تکایە تکایە ( ئاگاتان لە ئانا بێت ) بەرژەوەندى خود وەلانێن، کاتى بەرژەوەەندى گشتیە، بەڵکو لەم دۆخە چەقبەستووە ( سیاسى ـ ئابوورى ـ کۆمەڵایەتى . زانستى و مەعریفی ) ەى ئێستا قوتار بێت.\nلەئێستادا یەکێتى نیشتمانى کوردستان پێویستى بەبیرمەندە، نەک چەک و کۆمپانیاى زەبەلاح ، پێویستى بەگەشە پێدانى عەقڵى و مەعریفی ئۆرگانەکانێتى، نەک بەبازرگانیکردنى عەقڵیەت تا وەک حیزب بگەرێتەوە بۆ شکۆى مەزنى ڕابردووى.\nبەداخەوە بەشێک یەکێتیە مشەخۆرەکانى دامودەزگانى ئێستاى حکومەتى هەرێم نەک هەموویان، عەقڵیەتى حیزبیشیان تێپەراندووە و بوون بەکۆمپانیا، خەمى سەرەکیان بازرگانیکردنە بەهاوڵاتى وخاک و ژینگە لەپێناو خزمەتکردنى کۆمپانیا زەبەلاحەکان.\nئەوەى ڕۆژانە لەچواردەورەوە دەیبیستین و دەیبینین سەیروسەمەرەیە، نەخێر کارەساتە، ئاماژەیەکە بۆ بەقوربانیکرنى شارى سلێمانى لەپێناو بەرژەوەندى خود و کۆمپانیا زەبەلاحەکان.\nمەرج نییە ئەم بۆچوونەى ئێمە سەد لەسەد ڕاست بێت، بەڵام بەلایەنى کەم لەسەدا نەوەد ڕاستە ئاماژە بەئەداى ئۆرگانەکانى ئەمڕۆى یەکێتى نیشتمانى کوردستان کەداموو دەزگا حکومیەکانیان کردووە بە مەڵبەند و لق و کۆمیتە، ببورن کردوویانە بەبەشێک لەکۆمپانیا زەبەلاحەکانى بەناو حیزب.\nلە دیدو ڕوانگەى کۆمەڵانى خەڵکى کوردستان و شارى سلێمانى بەتایبەتى کەزەرەرمەندى یەکەم بوون، گەڕاندنەوە یەکێتى نیشتمانى کوردستان وەک حیزب نەک کۆمپانیا بۆ ناوکۆمەڵانى خەڵک و شکۆى ڕابردووى تاکە ڕێگرە لەتەڵاقنەدانى لەلایەن شارى سلێمانى یەوە.\nبمانەوەى و نەمانەوێت دواجار سلێمانى وەک شارێکى یاخى، جەمسەرى کێشەکان یەکلایى دەکاتەوە، خەڵکى سلێمانى داوا لەئەندامانى کۆنگرە دەکات ئاوڕێک لەسلێمانى بدەنەوە وەک شار، ئاوڕێک لەکۆمەڵانى خەڵک بدەنەوە وەک مرۆڤ، چيدى ژین و ژیان و قوتى خەڵکی وێران مەکەن. کاتى ئەوە هاتووە کێشە ناوخۆییە حیزبیەکان لەسەر دەسەڵات و پارە یەکلایى بکەنەوە.\nئەنجامدانى کۆنگرەى دواخراوى چوارەمى یەکێتى نیشتمانى کوردستان بەسەرکەوتوویى دوا هەل و دەرفەت دەبێت بۆ گەڕاندنەوەى شکۆى ڕابردووى ئەم حيزبە، ئەوەش بەگەڕانەوە بۆ ناوکۆمەڵانى خەڵک ـ گەشەدان بەعقڵیەت و زانست و مەعریفەو ئابوورى کۆمەڵانى خەڵک، سش نەک گەشەدان بەعەقڵیەتى میلیشیایى حیزبى و ئابوورى کۆمپانیا زەبەلاحەکان و دزینى خەونى مرۆڤەکان.


پێش مردنی نه‌خۆشه‌كه\nبۆچوون / بیروڕا :: 12/09/2016\nسه‌رچاوه: رۆژنامه‌ی ئه‌لحه‌یات\nوه‌رگێڕانی له عه‌ره‌بییه‌وه: د. شێركۆ عه‌بدوڵڵا\nوه‌ك بلیمه‌تێك له چه‌واشه كردندا، سێرگی لاڤرۆڤ، ده‌چێته مێژووه‌وه. هه‌ڵكه‌وتنی ئه‌م پیاوه له باره‌گاكه‌ی (بان كی مۆن)ه‌وه له نیویۆرك درێژ ده‌بێته‌وه بۆ باڵه‌خانه ستالینییه‌كه له مۆسكۆ. ره‌نگه پێگه‌كه‌ی بكه‌وێته پێش پێگه‌ی (ئه‌ندرێ گرۆمیكۆ)ی پێش خۆی. دوور نییه له‌گه‌ڵ هینری كیسنجه‌ردا نه‌خرێته یه‌ك لاپه‌ڕه‌وه، ئه‌و لاپه‌ڕه‌یه‌ی كه هیچ جێگه‌یه‌كی تێدا نییه بۆ پیاوێك كه ناوی (جۆن كیری)یه.\nڤلادیمیر پۆتین پێویستی به رێككه‌وتنێك بوو له‌شێوه‌ی ئه‌و رێككه‌وتنه‌ی لاڤرۆڤ به‌ستی له‌گه‌ڵ هاوتا ئه‌مریكاییه‌كه‌ی. واتاكان له ده‌قه‌كان گرنگترین. رێككه‌وتنه‌كه مانای وایه روسیا شه‌ریكێكه كه بێ ئه‌و هیچ ئاشتییه‌ك له سوریادا نایه‌ته دی. هاوبه‌ش سه‌ره‌ڕای گێڕاندنه‌وه‌ی ناوچه‌ی خزم (و هه‌ژاندنی ئۆكرانیا) و سه‌ره‌ڕای سزا خۆرئاواییه‌كان، ئیتر پۆتین ده‌توانێت بڵێت ئه‌و ده‌ستوه‌ردانی له سوریا كرد بۆ قه‌ڵاچۆ كردنی تیرۆر و ئاسانكردنی گه‌یشتنیان به چاره‌سه‌رێكی سیاسی.\nپۆتین نایه‌وێت وا تێ بگه‌ن كه ئه‌و بۆ شه‌ڕێكی (كراوه) هاتووه و ده‌یه‌وێت ئامانج و ویستی به شتێكی گه‌وره‌ی گه‌لی سوریا و سوننه له ناوچه‌كه و جیهاندا تێك بشكێنێت. له ناوخۆی وڵاتیشدا ده‌یه‌وێت وێنه‌كه‌ی وێنه‌ی جه‌نگاوه‌رێكی دژه‌تیرۆر بێت هه‌رچه‌نده دڵنیایه له ئه‌نجامی هه‌ڵبژاردنه په‌رله‌مانییه‌كه‌ی روسیا كه بڕیار وایه رۆژی یه‌كشه‌ممه‌ی داهاتوو ئه‌نجام بدرێت. ئه‌م رێككه‌وتنه خه‌ریكه بڕوانامه‌ی ره‌فتارباشیی پێده‌دات سه‌رباری ئه‌و كارانه‌ی كه فڕۆكه‌كانی كردیان ده‌رهه‌ق به خه‌ڵكی سیڤیل و به ئۆپۆزیسیۆنی میانڕه‌و. داواكردن له جه‌نگاوه‌رانی ئۆپۆزیسیۆن كه له به‌ره‌ی نوسره دوور بكه‌ونه‌وه ده‌ستكه‌وتێكی دیكه بۆ رژێمی ئه‌سه‌د به‌دی ده‌هێنن كه به پشتیوانیی روسیا و ئێران توانی جارێكی دیكه شاری حه‌ڵه‌ب ئابڵوقه بداته‌وه. هه‌مو په‌لامارێكی ئاسمانیی هاوبه‌شی ئه‌مریكا و روسیا بۆ سه‌ر تیرۆریستان له سوریادا روخسارێكی تازه به قه‌یرانه‌كه ده‌به‌خشێت ته‌نانه‌ت ئه‌گه‌ر قسه و باسی گوێزانه‌وه‌ی سیاسیش هه‌ر به‌رده‌وام بێت.\nئۆباما نایه‌وێت نوسینگه‌كه‌ی جێ بهێڵیت به‌ر له‌وه‌ی شتێكی كردبێت. سه‌باره‌ت به‌و قه‌سابخانه‌یه‌ی سوریا كه له‌دوای جه‌نگی دووه‌می جیهانییه‌وه گه‌وره‌ترین قه‌سابخانه‌یه، لانی كه‌م ده‌یه‌وێت وا خۆی ده‌ربخات كه تا دواچركه هه‌وڵی خۆی داوه. رێككه‌وتنه‌كه بواری ده‌داتێ جارێكی دیكه ده‌ستی بشواته‌وه، بیره‌وه‌رییه‌كانی ده‌وڵه‌مه‌ند ده‌كات و نرخی كتێبی بیره‌وه‌رییه‌كانی وه‌زیری ده‌ره‌وه‌شی به‌رز ده‌كاته‌وه. رژێمی سوریا پشتیوانیی خۆی له رێكه‌وتننامه‌كه راگه‌یاند. ته‌نیا هه‌ر ئیمزا كردنی ئه‌و رێككه‌وتننامه‌یه به قسه‌وباسه‌كان به ئاقارێكی دیكه‌دا ده‌بات. په‌یڕه‌وی به‌رمیله ته‌قه‌مه‌نییه‌كان و كلۆر و گۆڕینی دیموگرافی ده‌پێچێته‌وه و باس و خواسی هێنانی یارمه‌تییه مرۆییه‌كان و كردنه‌وه‌ی ده‌رگاكان به‌ڕووی دانوستانه‌كان و مانۆڕه‌كاندا ده‌هێنێته ئاراوه. به راستی ئه‌مڕۆ بارودۆخی رژێم له جاران باشتره هه‌رچه‌نده دڵنیایت كه ناتوانێت به‌سه‌ر ته‌واوی خاكی سوریادا بگێڕێته‌وه یاخود جه‌نگه‌كه رابگرێت به‌بێ ئه‌وه‌ی زۆری له‌سه‌ر بكه‌وێت. دیاره توركیاش به‌رژه‌وه‌ندییه‌كی هه‌یه له پشتیوانیكردنی رێككه‌وتننامه‌كه. سه‌رۆكه‌كه‌ی توانی زه‌برێك له كوردی سوریا بوه‌شێنێت و ئه‌و خه‌ونه‌یان له‌بار ببات سه‌باره‌ت به به‌رده‌وامیی زه‌مینی له‌نێوان ناوچه‌كانی ژێر ده‌سه‌ڵاتیان. هه‌روه‌ها توانی خۆی وه‌كو جه‌نگاوه‌رێكی دژه‌تیرۆر نیشان بدات كه له داعش و پارتی كرێكارانی كوردستاندا كورتی ده‌كاته‌وه.\nئێرانیش به‌رژه‌وه‌ندیی هه‌یه له پشتیوانی كردنی رێككه‌وتنه‌كه، چونكه مه‌رجی لابردنی سه‌رۆك به‌شار ئه‌سه‌د له گۆڕێدا نه‌ما، لانی كه‌م له‌م قۆناغه‌ی ئێستادا كه پێمان ده‌ڵێت رژێمی ئه‌سه‌د هاوبه‌شێكه ناتوانێت ده‌ستبه‌رداری ببێت. له سه‌رێكی دیكه‌شه‌وه پشتیوانیكردن له رێككه‌وتنه‌كه رێگری له‌وه ناكات كه له ئاكامی رووداوه مه‌یدانییه‌كاندا بڕوخێت، به‌جۆرێك كه مه‌رج نییه شوێن په‌نجه‌ی بزوێنه‌ره‌كانی پێوه دیار بێت. ئۆپۆزیسیۆنه میانڕه‌وه‌كه له دۆخێكدا نییه ئیره‌یی پێ ببرێت. داعش كوشتی به‌وه‌ی كه ناچاری كرد (نوسره) بكاته هاوپه‌یمانی خۆی. ده‌ستوه‌ردانی روسیا و ئێرانیش كوشتیان. رۆڵی توركیاش گۆڕانی به‌سه‌ردا هات، ئه‌و توركیایه‌ی كه هه‌ر له سه‌ره‌تاوه زه‌نده‌قی له كورد چووبوو. سه‌رینه ئه‌مریكییه‌كه‌شی پڕه له دڕك و نائومێدی، به‌ڵام سه‌رینێكه به‌ناچاری قبوڵی ده‌كات. ئه‌و قسه‌یه راسته كه ده‌ڵێت ئۆپۆزیسیۆنه میانڕه‌وه‌كه كۆمه‌ڵه هاوڕێیه‌كی هه‌یه كه ده‌ستی لێ هه‌ڵناگرن به‌ڵام له‌وه ده‌چێت كه ره‌وشی رووداوه‌كانی ئاینده سه‌خت و دژوار بێت.\nله سوریادا نه ئاگربڕ ئاسانه، نه جیاكردنه‌وه‌ی ئۆپۆزیسیۆن و نه گواستنه‌وه‌ی سیاسی. دوو لایه‌نه‌كه‌ی ئه‌و رێككه‌وتنه گومانی قوڵیان له یه‌كتر هه‌یه، هه‌روه‌ها شه‌ڕكه‌ره‌كانیش و ئه‌و هێزه ناوچه‌ییانه‌ش كه قه‌یرانه‌كه‌ی سوریا به‌لایانه‌وه گرنگه. لاڤرۆڤ رێكه‌وتنه‌كانی بۆمبڕێژ ده‌كات به ناڕوونی و سه‌رلێشێوان. رژێمیش مامۆستایه له پێچكردنه‌وه و لاداندا. ئێرانیش له‌سه‌ر هه‌ڵوێسته‌كه‌ی خۆیه‌تی. سوریا یان ده‌بێت وه‌كو خۆی بمێنێته‌وه و یان بۆ كه‌س نابێت! له‌ناو ئه‌و ده‌ریای ته‌رم و بریندار و راگوێزراوه‌شدا ستیفان دیمستۆرا ده‌بینیت به خۆی و چاویلكه جوانه‌كه‌ی و كراسه بریقه‌داره‌كه‌یه‌وه راوه‌ستاوه هێشتا زووه لیستی سه‌ركه‌وتنه‌كان و شكسته‌كان و قوربانییه‌كان ئاماده بكرێت. ناوی كوژراوه گه‌وره‌كه ده‌زانیت كه سوریایه. هه‌روه‌ها ناوی دۆڕاوه گه‌وره‌كه‌ش ده‌زانیت كه سوریایه. یه‌كێتی و سه‌روه‌ری و سه‌قامگیری و رۆڵی سوریا تووشی ناته‌واویی كوشنده بووه. ئه‌گه‌ر بوار به ئاگربڕه‌كه بدرێت كه له‌دایك ببێت و درێژه بكێشێت ئه‌وا دڵی هاووڵاتی سوریا ده‌پچڕێت كه قوڵایی كاره‌ساته‌كه‌ی بۆ ده‌رده‌كه‌وێت. عه‌ره‌بیش به هه‌مان شێوه. چونكه دیمه‌شق له مێژووی ئێمه‌دا پایته‌ختێكی كاتی و تێپه‌ڕ نییه. به‌غدادیش تێپه‌ڕ نییه. له‌وه ده‌چێت چاره‌ی عه‌ره‌ب لێی نوسرابێت لێره‌ش و له‌وێش و له‌ولاتریش هه‌ر بدۆڕێت و شكست بخوات. ره‌نگه سبه‌ی رۆژ ده‌ربكه‌وێت كه رێككه‌وتنه‌كه وه‌كو دوایین هه‌وڵی فریاكه‌وتنی نه‌خۆش بووه به‌ر له‌وه‌ی قبوڵمان بێت كه مردووه.


دیده‌وانان لانكه‌یه‌كن بۆ میلیشیاکانی سەربە سوپای پاسداران لە سوریا\nئه‌و دیدەوانه (كه‌شافه) سه‌ربازیانه‌ی سەربە حیزبوڵا و سوپای پاسدارانن و لە سەرانسەری سوریادا سەیانهەڵداوە، رێخۆشده‌كه‌ن بۆ ئه‌و میلیشیا جۆراوجۆرانه‌ی له‌لایه‌ن ئێرانه‌وه پشتیوانی ده‌كرێن.\nدیدەوانانی ئیمام مەهدی بەشداریدەکەن لە نمایشێکی پیادەدا لە شارۆچکەی نوبل له سوریا، کە ئاماده‌ییه‌كی به‌رچاویان له‌وێ هه‌یه. [خاوەنی وێنە: بەها ساحلی]\nچالاکوانان سه‌رنجی زیادبوونی هێزەکانی دیدەوانییان داوه لەو ناوچانه‌ی سوریا کە لەژێر کۆنترۆڵی رژێم و سوپای پاسدارانی ئێراندان و هەمان ناوی هێزەکانی دیدەوانانی حیزبوڵایان هەیە له لوبنان.\nبە دیارونایان وت كه ئەو هێزانەی دیدەوانی، کە ناسراون بە دیدەوانانی ئیمام مەهدی، ژمارەیەکی زۆر گەنج پێدەگەیەنن کە یەکسەر دەچنە ریزەکانی میلیشیاکانی سەربە سوپای پاسدارانەوە لە سوریا.\nچالاکوان و دانیشتووی کەمپی یەرموك له باشوری دیمەشق، بەها ساحلی، وتی هێزەکانی دیدەوانیی سەربە سوپای پاسداران سەرەتا لەساڵی 2011 لە ناوچەی سەیده زەینەب لە دەرەوەی دیمەشق سەریانهەڵدا لەگەڵ شارۆچکەکانی نوبول و زەهرا لە دەشتەکانی حەلەب.\nناوبراو وتی هێزەکان دواتر بڵاوکرانەوە دوای ئەوەی سوپای پاسداران جێپێی خۆی كرده‌وه لە سوریاو جەختیشیکردەوە كه ئێستا لە دیمەشق و لازقیە و تەرتوس و حەلەب دەبینرێن.\nئەندامێکی دیدەوانانی ئیمام مەهدی و چەکدارێکی میلیشیایەکی سەربە سوپای پاسداران بەشداریدەکەن له بۆنەیەکی ئەم دواییانەدا. [خاوەنی وێنە: بەها ساحلی]\nهێزێكی نوێی دیدەوانی لە دێرەزوریش دامەزرێنراوە.\nساحلی وتی ئەو هێزانە لە بۆنە ئایینیەکاندا دەردەکەون و نمایشی پیادەی سەربازی بە جلوبەگری یەکپۆشی سەربازییەوە ئەنجامدەدەن.\n"خۆشکردنی گڕی مەزهەبگەرایی ئایینی بناغەی پرۆسەی راکێشانی گەنجانە بۆناو ئەو گروپانە."\nوتی دروستکردنی هەستی دڵسۆزی بۆ سوپای پاسداران بەشێكە لە پرۆسەی بەئەندامبوون، ئەویش لەسەر ئەو بنەمایەی کە ناوچەکانی ژێردەستی رژێم پێویستە بپارێزرێن لەدژی شه‌ڕێكی مەزهەبگەرایی کە لەدژیان بەرپاکراوە.\nفشاری ئابوری و سیاسی\nساحلی وتی دایکان و باوکانی سوری لەژێر گوشاری سیاسی و ئابوریدان تا رێبده‌ن به منداڵەکانیان بچنەناو هێزەکانی دیدەوانییەوە.\nوتی رازینه‌بوونی دایكوباوكان بەوه‌ی منداڵەکانیان بچنەناو هێزەکانی دیدەوانییەوە، دەیانخاتە ژێر گوشاری میلیشیاکانی سەربە سوپای پاسدارانه‌وه، لەکاتێکدا ئەوانەی کە دەبنە ئەندام هەندێك جار جلوبەرگ و پەرتوك و کەلوپەلی قوتابخانەیان پێدەدرێت.\nهاوکاری و خواردن لەکاتی بۆنە ئایینیەکاندا دابەشدەکرێت و ئەمەش میتۆدێکی سوپای پاسدارانە کە سوود لە رەوشی نالەباری ئابوریی زۆربەی سوریەکان وەردەگرێت بۆ بەرەوپێشبردنی ئەجێنداکەی خۆی.\nساحلی وتی کەمپەکانی دیدوانی ئیمام مەهدی هیچ جیاوازییەکیان لەگەڵ کەمپی راهێنانی سەربازیدا نیە، چونکە لەوێ دەستدەکەن بە راهێنانی جەستەیی تاقەتپروکێن لەگەڵ راهێنان لەسەر هەموو جۆرە چەكێك.\nناوبراو ئه‌م کەمپانه‌ی چواند بە "به‌چكه‌شێرانی خه‌لافه‌ت" کە لەلایەن "دەوڵەتی ئیسلامی" (داعش)ەوە دامەزرێنران لە عێراق و سوریا بۆ راهێنانی سەربازانی داهاتووی گروپەکە.\nلێكۆڵەر لە ناوه‌ندی شەرق بۆ زانستە هەرێمی و ستراتیژیەکان، فاتیح سەید، بە دیارونای وت ئامانجی سەرەکی دیدەوانانی ئیمام مەهدی راكێسانی منداڵانه بۆ پێكهێنانی ژینگه‌یه‌كی پێگه‌یاندنی چەکداران بۆ میلیشیاکان لە سوریا.\nلانكه‌یه‌ك بۆ چەکداران\nسەید وتی: “دیده‌وانانی مەهدی لە سوریا کۆپییه‌كی ده‌قاوده‌قی ئەوەیە کە حیزبوڵا لە لوبان دایمەزراندووە."\nوتیشی: "حزبەکە لەگەڵ دروستبوونیدا دەستیکرد بە دامەزراندنی هێزەکانی دیدەوانی، هەزاران منداڵی کردە ئەندام کە دواتر لە ریزەکانیدا بوونە چەکدار.” ئاماژەی به‌وه‌ش كرد کە زۆربەی چەکدارەکانی ئێستایان دەرچووی هیزەکانی دیدەوانی حیزبەکە بوون.\nسەید وتی سوپای پاسداران بەسەرنجەوە لە دامەزراندنی ئەو هێزانەی دیدەوانیی ده‌ڕوانی، تا گەیشتە ئەوەی جەنڕاڵ حیسام خۆشنه‌ڤیس له هێزی قودس [کە لە 2013 لە سوریا کوژرا] نێردرا بۆ سوریا لە 2010 بۆ ئەوەی یەکەم هێزی دیدەوانی دابمه‌زرێنێت.\nلەوکاتەدا چەندین راهێنەر لە ئێران و لوبنانەوە هاوکاریی ئەویان دەکرد.\nسەید وتی ئه‌و نوسراوانه‌ی لەلایەن میلیشیاکانی سەربە سوپای پاسدارانەوە بڵاوکراونەتەوە کوژرانی ژمارەیكی زۆری ئەو منداڵە شەرڤانانەیان راگەیاندووە لە شەڕدا.\nوتی: "ئەوەش دەیسەلمێنێت كه پرۆژەی بەکارهێنانی ئەو مدناڵانە وەك چەکدار جێبەجێکراوە، چونکە لە چالاکی سەربازیدا بەشدارن نەك تەنیا چالاکی کۆمەڵایەتی دیدەوانی، وەك لە سوریا بانگەشەی بۆ دەکەن."\nوتیشی زۆربەی ئەندامانی دیدەوانانی مەهدی کە لە سوریا کوژراون، خەڵكی شارەکانی نبول و زەهرا و شاری حومس و ناوچەکانی دەوروبەرینی و زۆربەشیان سەرەتا لە ریزەکانی حیزبوڵای لوبنانیدا شه‌ڕیانكردبوو.\nهەروەها یەکەی تایبەت بەخۆیان بۆ دروستکراوە، وەك حیزبوڵای سوریا.\nهیچ شتێكیان لە دیدەوانانی نه‌ریتی ناچێت\nدانیشتوویه‌كی دیمەشق، هەیسەم حەداد بە دیارونای وت دیدەوانانی ئیمام مەهدی ده‌مامكێكی پۆشیوە و بانگەشەدەکات كه چالاکی دیدەوانی ئاسایی ئه‌نجامده‌دات "بەڵام راستیەکەی ئەوەیە ئەوان زۆر دوورن لەوەی گروپێکی دیدەوانی نه‌ریتی بن."\nوتی ئه‌و منداڵانه‌ی دەکرێنە ئەندام شیعەن و له‌سەرەتادا ته‌ركیز ده‌كرێته‌سەر خوێندنێكی مەزهەبگەرایانه كه سروشتێکی دەمارگیرانه‌ی هه‌یه.\nوتی دواتر قۆناغی دەستنیشانکردنیان دەستپێدەکات لە کەمپەکانی دیدەوانیدا، کە تێیاندا توانای منداڵەکان چاودێری و دەستنیشان دەکرێت. دەرچووانی دیدەوانی لەو کۆرسانە تەواو شارەزای هونەری سەربازی و شەڕن.\nلە تەمەنی 16 ساڵیدا هەندێکیان دەبنە چەکدار لە ریزه‌كانی میلیشیاكه‌دا و ئەوانی دیکەش ئەرکی دیکەیان بۆ دیاریدەکرێت بەپێی توانایان.\nحەداد وتی: "دانیشتوانی دیمەشق دژی ئەو نمایشانەن کە دیدەوانانی ئیمام مەهدی دەیکەن لە هەموو بۆنەیەکدا لەبەرئەوەی کارێکی نامۆیە به کۆمەڵگەی سوری و هەندێكجاریش هیچ بۆنەیه‌ك نیە بۆ ئەنجامدانیان."\nوتیشی هێزەکانی دیدەوانی لە رابردوودا لە سوریا بوونیان هەبووە، کە هەرچەندە مۆرکێکی حزبیشیان هەبوو بەڵام چالاکیەکانیان بۆ منداڵان ده‌شیا، زۆریش دووربوو لە مەزهەبگەرایی و هاندانی مەزهەبی.\nمیلیشیاکانی سەربە سوپای پاسداران ئامانجەکانی ئێران لە سوریا پێشدەخەن\nئه‌و میلیشیانه‌ی لەلایەن رژێمی ئێرانەوە دروستکراون و پشتگیری دارایی دەکرێن جەختدەکەنەوە لە ئاماده‌یی و کاریگەری بەردەوامی ئێران لە سوریا دوای ئەوەی شه‌ڕ کۆتایی دێت.\nسوپای پاسداران بەردەوامە لە راكێشانی منداڵان لە دیرە زوور\nناوەندێکی گەڕیدە کە لەلایەن رێکخراوی هاوڕێیەتی سوری-ئێرانییه‌وه لە دێرە زوور تاکە ئامانجی راكێشانی کەسانی نوێیە بۆ نێو سوپای پاسداران، چالاکوانان وتیان.\nسوپای پاسداران هەژمونی خۆی زیاددەکات لە غوتەی سوریا\nرێکخراوە خێرخوازی و کۆمەڵایەتی و پەروەردەییەکان کە لەلایەن ئێرانەوە پاڵپشتی دەکرێن لە دەوروبەری دیمەشق بڵاوبوونەوە، چالاکوانێك هۆشدارییدا.


تره‌مپ ئاماژه‌یه‌كی دۆستانه بۆ ئێران ده‌نێرێت به‌لادانی بۆڵتن\n2019-09-11 [02:31 AM]\nجۆن بۆڵتن، "لەلایەن دۆناڵد ترەمپ دوورخرایەوە"، چونكه به تووندی ناكۆك بووه له‌گه‌ڵ پێشنیازه‌كانیدا. بۆڵتن، باڵاترین راوێژکاری ترەمپ، هه‌ڵۆیه‌كی شه‌ڕی عێراق و ئه‌ندازیارێكی سزا توونده‌كانی ئه‌مریكا بوو بۆ سه‌ر ئێران.\nمایك پۆمپیۆ، وه‌زیری ده‌ره‌وه‌ی ئه‌مریكا لەبارەی دوورخستنەوەی بۆڵتن دەڵێ "سه‌رۆك داوای ده‌ستله‌كاركێشانه‌وه‌ی باڵیۆز بۆڵتنی كرد. نامه‌كه‌ی ئه‌م به‌یانییه (بەیانیی 10-9-2019) گه‌یشت".\nبۆڵتن له ڕێگه‌ی توویته‌ره‌كه‌یه‌وه چیرۆكێكی دیكه‌ی گێڕایه‌وه. گوتی خۆی داوای ده‌ستله‌كاركێشانه‌وه‌ی كردووه، نەوە‌ك دوورخرابێتەوە.\nتاچه‌ند كاژێرێكی كه‌م پێش كۆنفرانسێکی رۆژنامەڤانیی رۆژی سێشەممەی پۆمپیۆ و ستیڤ مەنووچن، وه‌زیری گه‌نجینەی ئەمریکا، بڕیاربوو جۆن بۆڵتنیش له‌گه‌ڵیاندا ده‌ربكه‌وێت تاوەکو باسی سیاسه‌تی جیهان بكه‌ن، به‌ڵام بۆڵتن ده‌رنه‌كه‌وت. پێشتر نزیكی نیوه‌ڕۆ به‌ته‌نیا و به‌بێ پاسه‌وان بینرابوو کاتێک كۆشكی سپی جێده‌هێشت.\nمایك پۆمپیۆ، وه‌زیری ده‌ره‌وه‌ی ئه‌مریكا لەمبارەیەوە دەڵی "هه‌موومان به ڕاشكاوی بۆچوونی خۆمان به‌سه‌رۆك ده‌دا و زۆرجار هه‌بوو من و باڵیۆز بۆڵتن ناكۆك بووین. ئه‌وه به‌دڵنیایه‌وه روویداوه".\nپۆمپیۆ پێشبینیی كرد ئه‌م مانگه حەسەن رووحانی، سه‌رۆكی ئێران رازیبێت له‌گه‌ڵ تره‌مپدا دابنیشێت. پسپۆڕان دوورخستنه‌وه‌ی بۆڵتن وه‌كو ئاماژه‌یه‌كی دۆستانه‌ی تره‌مپ به‌رامبه‌ر ئێران ده‌بینن.\nجۆن گیزی، شرۆڤه‌نووسی گۆڤاری نیوزماكس دەڵێ "جۆن بۆڵتن كه‌سێكی تووندڕه‌وبوو له‌سه‌ر ئێران. ره‌نگه سزاكانی دوو هێنده زیادبكردایه و پاشان سزای وه‌های بدۆزیایه‌ته‌وه كه هەرگیز به‌مێشكی كه‌سدا نه‌هاتبێت. به‌پێچه‌وانه‌وه، ئیداره‌ی تره‌مپ ده‌یه‌وێت گفتوگۆبكات و ره‌نگه هه‌ندێك له سزاكانیش هه‌ڵگرێت".\nلادانی هه‌ندێك له سزاكان یارمه‌تیده‌ده‌ر ده‌بن تاوه‌كو دوو هه‌فته‌ی دیكه رووحانی ئاماده‌بێت رووبه‌ڕوو له‌گه‌ڵ تره‌مپدا دابنیشێت. له كۆشكی سپیش، بۆڵتن جارێكی دیكه نابینرێته‌وه، لانیكه‌م تاوەکو تره‌مپ لەوێ دەبێت. بەڵام بۆڵتن به رۆژنامه‌نووسێكی ئه‌مریكیی گوتووه ده‌می داناخات و "لەكاتی گونجاودا" قسه‌ی خۆی ده‌بێت.\nئەم هەواڵە 4840جار خوێندراوەتەوە


وتووێژی ده‌یڤید برێسمین له‌گه‌ڵ نوام چۆمسكی\nFriday, 10 May 2013 11:04\nچۆمسكی له‌م وتووێژه دا پێی وایه هه‌ژمونی جیهانیی ویلایه‌ته یه‌كگرتووه‌كانی ئه‌مریكا روو له كزییه، به‌ڵام هه‌نوكه‌ش توانای كۆنترۆڵی هه‌یه.پرسیار: ئایا ویلایه‌ته یه‌كگرتووه‌كانی ئه‌مریكا هه‌مان هه‌ژمون و كۆنترۆڵی پێشووی به‌سه‌ر پاشكه‌وته‌كانی وزه له رۆژهه‌ڵاتی ناوه‌راست ماوه؟\nوه‌ڵام: وڵاتانی گرنگی خاوه‌ن وزه هه‌نوكه‌ش له ژێر ركێفی ئه‌و دیكتاتۆرانه‌دان كه رۆژئاوا پیشتیوانیان لێ ده‌كات.\nهه‌ر بۆیه‌ش ده‌سكه‌وته‌كانی به‌هاری عه‌ره‌بی گه‌لێك به‌رته‌سك و هاوكاتیش زۆر گرنگن. ئه‌و سیسته‌مه دیكتاتۆریانه‌ی به‌ده‌ست رۆژئاواییه‌كانه‌وه‌ن به‌ره‌و كزی و نه‌مانن كه ده‌مێكیشه وایه. بۆ وێنه ئه‌گه‌ر چاو له 50 ساڵی رابردوو بكه‌ین، سه‌رچاوه‌كانی وزه (ئه‌وانه‌ی به‌رنامه‌رێژانی ئه‌مریكایی پێیانه‌وه سه‌رقاڵ بوون) زۆربه‌یان نیشتیمانی بوونه‌ته‌وه. گه‌لێك هه‌وڵیان بۆ له‌باربردنی ئه‌و پرۆسه به نیشتیمانی بوونه داوه كه سه‌ركه‌وتوو نه‌بووه.\nبۆ وێننه برواننه ده‌سدرێژی ئه‌مریكا بۆ سه‌ر عێراق. گشت (مه‌گه‌ر ئایدۆلۆگه دۆگماتیسته‌كان) له‌و باوه‌ره‌دان كه ئه‌وه سۆزی ئێمه بۆ دیموكراسی نه‌بوو كه كرایه بیانووی هێرش بۆ سه‌ر عێراق، به‌ڵكوو هۆكاره‌كه‌ی ئه‌وه‌یه: عێراق دوو یا سێهه‌مین سه‌رچاوه‌ی نه‌وته له جیهان دا و هه‌روه‌ها له ناوه‌ندی ناوچه‌یه‌كی پر وزه هه‌ڵكه‌وتووه. ئه‌گه‌ر وا بڵێیت، ده‌بێژن خه‌ریكی تیۆری پیلانگێریی\nئه‌مریكا له عێراق شكستێكی گرانی له ناسیۆنالیزم به‌ركه‌وت: زۆربه‌ی ئه‌و ناسیۆنالیزمه له چوارچێوه‌ی ئاخێزی بێ توندوتیژ دا ده‌ركه‌وت. ویلایه‌ته یه‌كگرتووه‌كان دیتوانی چه‌كداره‌كان بكوژێت، به‌ڵام له‌به‌رامبه‌ر نیو میلیۆن كه‌س كه ده‌رژانه سه‌رشه‌قامه‌كان هیچی بۆ نه‌ده‌كرا. عێراق به‌ره‌به‌ره توانی به‌سه‌ر كۆنترۆڵی هێزه داگیركه‌ره‌كان دا زاڵ بێت. له نوامبری 2007 به جوانی ده‌ركه‌وت ئه‌مریكا به ئامانجه‌كانی ناگات. لێره‌دا بوو، به فه‌رمی مه‌به‌سته‌كانیان راگه‌یاند: له نوامبری 2007 ده‌وڵه‌تی جۆرج بۆش به فه‌رمی رایگه‌یاند چۆن له داهاتووی عێراق ده‌روانن. ئه‌و (بارودۆخه‌ی داهاتوو) پشتی به دوو مه‌رجی سه‌ره‌كی به‌ستبوو: یه‌كه‌م، ئه‌مریكا ئازاد بێت تا له پێگه سه‌ربازیه‌كانه‌وه كرده‌وه‌ی جه‌نگی ئه‌نجان بدات، دووهه‌م “پشتیوانی له هه‌ڵسورانی سه‌رمایه‌گوزای ده‌ره‌كی و به‌تایبه‌ت ئه‌مریكایی له عێراق بكات”. بۆش له ژانویه‌ی 2008 ئه‌و مه‌سه‌له‌یه‌ی له یه‌كێك له وتاره واژۆكراوه‌كانی دا به روونی باس كردبوو. چه‌ند مانگ دواتر كه له‌گه‌ڵ خۆراگری عێراقیه‌كان رووبه‌روو بۆوه چاوپۆشی له‌و (دوو مه‌رجه سه‌ره‌كیه) كرد. هێرش بۆسه‌ر عێراق له‌و كارانه بوو كه ئه‌مریكا گه‌ره‌كی بوو به زۆر و گوشاری له مێژینه‌ی خۆی به‌سه‌ری دا زاڵ بێت، به‌ڵام شكستی هێنا. پێم وایه له گشتیه‌تی خۆیان دا سیاسه‌ته‌كانی ئه‌مریكا جێگیر ماونه‌ته‌وه، ئه‌و سیاسه‌تانه‌ی هه‌ڵده‌گه‌رێنه‌وه بۆ شه‌ری دووهه‌می جیهانی. به‌ڵام توانایی وه‌دیهێنانی ئه‌و سیاسه‌تانه، روو له كزییه.\nپرسیار: هۆكاری وه‌دی نه‌هاتنیان، ده‌گه‌رێته‌وه بۆ دۆخی ئابووری لاوازی ئه‌مریكا؟\nوه‌ڵام: تا راده‌یه‌ك ده‌گه‌رێته‌وه بۆ چه‌ند جه‌مسه‌ری بوونه‌وه‌ی جیهان. ئێستا له جیهان دا چه‌ند ناوه‌ندی زلهێز به‌دی ده‌كه‌یت. له كۆتایی شه‌ری دووهه‌می جیهانی، ئه‌مریكا له‌وپه‌ری هێزی خۆیدا بوو. نیوه‌ی سامانی جیهانی به‌ده‌سته‌وه بوو، زۆربه‌ی ره‌قیبه‌كانی یا له‌تمه‌ی گه‌وره‌یان به‌ركه‌وتبوو یا له‌ناو چووبوون. به‌رنامه‌ی بۆ ئیداره كردنی جیهان داده‌رشت (له‌وكات دا خه‌یاڵی نه‌بوو).\nپرسیار: مه‌به‌ستت هه‌ر ئه‌و به‌رنامه‌یه‌یه كه به “ناوچه‌ی مه‌زن” ده‌ناسرێته‌وه؟\nوه‌ڵام: به‌ڵێ. له‌پاش شه‌ری دووهه‌می جیهانی، جۆرج كێنان (سه‌رۆكی ئه‌نجومه‌نی به‌رنامه‌رێژی سیاسه‌ته‌كانی ئه‌مریكا) و كه‌سانی تر ورده‌كاریه‌كانی ئه‌و گه‌ڵاڵه‌یه‌یان هێنایه به‌ر باس و دواتر به‌كرده‌وه‌یان ده‌رهێنا. ئه‌وانه‌ی وا ئێستا له رۆژهه‌ڵاتی ناوه‌راست، باكووری ئه‌فریقیا و ئه‌مریكای لاتین روو ده‌ده‌ن، ده‌گه‌رێنه‌وه سه‌ر كۆتاییه‌كانی ده‌یه‌ی 1940.\nیه‌كه‌مین به‌ره‌نگار بوونه‌وه‌ی سه‌ركه‌وتوانه دژ به هه‌ژمۆنی ئه‌مریكا 1949 به‌رێوه چوو. واته هه‌ر ئه‌و رووداوه‌ی به “له كیس دانی چین” ناوی ده‌به‌ن. سه‌رده‌مێكی سه‌یره كه هیچكات نه‌خرایه ژێر پرسیار. هه‌میشه پرسیار ئه‌مه بووه كێ له به‌رامبه‌ر له ده‌سچوونی “چین” به‌رپرسیاره. له ناوخۆی ئه‌مریكا، مه‌سه‌له‌یه‌كی گه‌وره بوو، به‌ڵام قۆناخێكی گه‌لێك گرنگیشه. شتێك له‌ده‌ست ئه‌ده‌یت كه خاوه‌نی بیت: “ئێمه خاوه‌نی چین_ین له ئه‌گه‌ری سه‌ربه‌خۆبوونی له ده‌ستمان ده‌چێت”. دواتریش سه‌رێشه‌ی تری وه‌ك “له‌ده‌ستدانی لاتینی ئه‌مریكا” و “له‌ده‌ستدانی رۆژهه‌ڵاتی ناوه‌راست” و وڵاتانی تریش بوو به باوو…\nگشت ئه‌مانه پشت به گریمانه‌یه‌ك ده‌به‌ستێت: ئێمه خاوه‌نی جیهانین، هه‌ر شتێك ببێته هۆی لاوازی كۆنترۆڵ و سه‌یته‌ره‌ی ئێمه به‌سه‌ری دا بۆشایی تێده‌كه‌وێ، پێویسته بیر له بوونیاتنانه‌وه بكه‌ین.\nئه‌مرۆكه ئه‌گه‌ر بڵاوكراوه‌كانی تایبه‌ت به سیاسه‌تی ده‌ره‌كی بخوێنیته‌وه یا (گاڵته‌ئامێزتر له‌وه‌ش) گوێ له قسه‌ی كۆماریخوازه‌كان بگریت، به‌رده‌وام ده‌پرسن “چۆن به‌ر به هه‌ره‌سه‌كانی دواتر بگرین؟”.\nله‌لایه‌كی تریش تواناییه‌كانی ئه‌مریكا بۆ پاراستنی كۆنترۆڵی خۆی به‌خێرایی روو له كزیه. له 1970 جیهان هه‌ر به‌و چه‌شنه بوو كه له روانگه‌ی ئابووریه‌وه به سێ جه‌مسه‌ری ناو ده‌برا: جه‌مسه‌ری پیشه‌سازی ئه‌مریكای باكوور به ناوه‌ندیه‌تی ویلایه‌ته یه‌كگرتووه‌كانی ئه‌مریكا، جه‌مسه‌ری ئه‌ورووپایی به ناوه‌ندیه‌تی ئاڵمانیا (كه سه‌نگێكی وه‌های به‌نیسبه‌ت ئه‌وه‌ی پێشۆوه نیه) و جه‌مسه‌ری ئاسیای دوور به ناوه‌ندیه‌تی ژاپۆن (ناوچه‌یه‌ك بوو خاوه‌ن گه‌شاوه‌ترین په‌ره‌سه‌ندن له جیهان دا). له‌و كاته به‌دواوه سیسته‌می ئابووری جیهان زیاتر و زیاتر چه‌ند جه‌مسه‌ری بووه‌ته‌وه. هه‌ر بۆیه دژوارتر ده‌توانین سیاسه‌ته‌كانمان پراكتیزه بكه‌ین، به‌ڵام بنه‌ما بنه‌ره‌تیه‌كان گۆرانێكی وه‌هایان به‌سه‌ردا نه‌هاتووه.\n“دۆكتۆرینی كلینتۆن” له‌به‌رچاو بگرن: بریتی بوو له‌وه‌ی ئه‌مریكا هه‌ڵبژارده‌یه بۆ ئه‌وه‌ی به پشتبه‌ستن به هێزێكی یه‌كلایه‌نه زه‌مانه‌تی ” ده‌سراگه‌یشتنی نابه‌رته‌سك به‌سه‌ر بازاره سه‌ره‌كیه‌كان، پاشكه‌وته‌كانی وزه و سه‌رچاوه ستراتژیه‌كان” بكات. ئه‌وه واوه‌تر له‌وه‌شه كه جۆرج بۆش وتبووی. ئه‌و “دۆكتۆرینه‌ی كلینتۆن” بێده‌نگ و هه‌را بوو، خۆبه‌زلزان و تووش نه‌بوو، بۆیه شۆرشی لێ نه‌كه‌وته‌وه. به كورتیه‌كه‌ی ئه‌و وه‌كاله‌ت و مافه ئێستاش هه‌ر ماوه‌ته‌وه و له كولتووری روناكبیریشدا به‌رچاو ده‌كه‌وێت.\nله‌پاش كوشتنی “ئۆسامه بن لادێن” كه ئه‌و گشته هه‌راوهوریایه‌یان بۆ وه‌رێخست، چه‌ند روانگه‌یه‌كی ره‌خنه‌گرانه خرایه روو كه مه‌شروعیه‌تی ئه‌و كاره‌ی ده‌برده ژێر پرسیار. چه‌ندین سه‌ده له‌مه‌وبه‌ر شتێك به‌ناوی “گیرمانه‌ی به‌رائه‌ت” بوونی هه‌بوو. ئه‌گه‌ر گومانت له كه‌سێك هه‌بوایه، تا ئه‌وكاته‌ی تاوانه‌كه‌ی نه‌سه‌لمێندرابوایه، ته‌نیا گومانلێكراو بوو. ده‌كرا بهێنرێته ئه‌مریكا. ئه‌وه ناوه‌رۆكی سه‌ره‌كی یاسای بنه‌ره‌تی ئه‌مریكایه… ئه‌و ره‌خنانه به‌ره‌ورووی هێرشی گه‌لێك لایه‌ن ته‌نانه‌ت چه‌په لیراڵه‌كانیش بووه… من له‌و كه‌سانه بوو هێرشی توندم كرایه‌سه‌ر…\nپێشتر ئاماژه‌م به‌و مه‌سه‌له‌یه له كولتووری روناكبیری و ئه‌وه‌ی به لیبراڵی چه‌پ ناو ده‌برێت كرد. بنه‌ماكانی ناوه‌ند زۆر گۆرانی به‌سه‌ردا نه‌هاتووه، به‌ڵام ره‌نگه توانایی بۆ به‌كرده‌وه ده‌رهاتنی ئه‌م بنه‌مایانه له كزی بێت، هه‌ر بۆیه زۆر له‌سه‌ر لاواز بوونی ئه‌مریكا ده‌دوێم.\nله دواهه‌مین ژماره‌ی “ Foreing Affairs” (كه بڵاوكراوه‌ی سه‌ره‌كی رێكخراوه‌كه‌یه) له كۆتایی ساڵی 2012 بروانن: له‌سه‌ر به‌رگه‌كه‌ی به سه‌ردێرێكی گه‌وره نووسیوێتی “ئایا ئه‌مریكا به كۆتایی گه‌یشتووه؟”. ئه‌و رسته‌یه هه‌مان سكاڵی ئاسایی ئه‌و كه‌سانه‌یه كه لایان وایه گشت شتێ هی ئه‌وانه. گه‌ر پێت وابێ هه‌موو شتێك هی تۆیه و خه‌ریكه له كیست ده‌چێت، كه‌واته تراژدیای لێ ده‌كه‌وێته‌وه و جیهان به‌ره‌و نابوودیه. گه‌لێك له‌مه‌وبه‌ر ئێمه چین_مان له ده‌ست داوه، رۆژهه‌ڵاتی باشووری ئاسیامان له‌ده‌ست داوه، باشووری ئه‌مریكامان له‌ده‌ست داوه. ئایا ئه‌مریكا به كۆتایی گه‌یشتووه؟ ئه‌م “پرسیاره” جۆرێك پارانۆیا و (وه‌همه). به‌ڵام ئایا ئه‌وه ته‌نیا پارانۆیای گروپه یه‌كجار ده‌وڵمه‌ند و به‌هێزه‌كان نیه. ده‌نا ئه‌گر تۆ هیچت بۆ له‌ده‌ستدان نه‌بێت و له نه‌داران بیت، نه‌هامه‌تی چی.\nپرسیار: نیۆیۆرك تایمز ده‌نوسێت “سه‌رلێشێواوی سیاسی له هه‌مبه‌ر به‌هاری عه‌ره‌بی ده‌رخه‌ری ئه‌وه‌یه ئامانجه‌كانی ئه‌مریكا چه‌نده دژ به‌یه‌كن، وه‌ك پشتیوانی له دیموكراسی، مه‌یل به سوبات، نیگه‌رانی به‌رامبه‌ر به ئیسلامگه‌راكان كه بوونه‌ته به‌دیلی به‌هێزی سیاسی”. تایمز هه‌ر ئه‌و سێ بابه‌ته بۆ ئه‌مریكا وێنا ده‌كات. ئێوه چۆن له مه‌سه‌له‌كه ده‌روانن؟\nوه‌ڵام: دوو له‌وان راسته. به‌ڵام ده‌بێ له یادمان نه‌چێت مه‌به‌ست له سوبات چیه. سوبات مه‌به‌ست له هاوهه‌نگاویه له‌گه‌ڵ ئه‌مریكا. بۆ وێنه، یه‌كێك له‌و تۆمه‌تانه‌ی وه‌ك (هه‌ره‌شه‌یه‌كی گه‌وره‌ی ده‌ره‌كی) ده‌یخه‌نه پاڵ ئێران، بریتیه له‌وه‌ی خه‌ریكی نائارام كردنی عێراق و ئه‌فغانستانه. چۆن؟ به په‌ره‌پێدانی نفوزی خۆی له وڵاتانی هاوسنوور. له‌لایه‌كی تریش، كاتێك خۆمان هێرش ده‌كه‌ینه سه‌ر ئه‌و وڵاتانه و خاپووریان ده‌كه‌ین، ئه‌وا خه‌ریكی جێ خستنی “سوبات و ئاسیش”ین.\nگه‌لێك جاران ئه‌و رسته‌یه‌ی “جیمز چیس” (سه‌رپه‌ره‌شتیاری پێشووی Foreing Affairs ) وه‌ك نمونه هێناوه‌ته‌وه. ئه‌و له كاتی رووخانی “سالوادۆر ئالێنده” له شیلیا و داسه‌پاندنی دیكتاتۆری ئاگۆستۆ پینۆشه له 1973 نووسی: “ده‌بێ شیلیا بێ سوبات بكه‌ین، تا سوبات جێگیر بێ”. ئه‌وه ناكۆكی نیه؟ واته خه‌ڵكی شیلی هه‌ر ئه‌و كاره بكه‌ن كه پێیان ده‌ڵێین. به‌ڵێ به‌م لایه‌نه‌وه، پشتیوانی سوبات و ئاسایشین.\nنیگه‌رانی له‌بابه‌ت ئیسلامی سیاسیش، وه‌ك نیگه‌رانی له هه‌ر ره‌وتێكی سه‌ربه‌خۆی تره. هه‌رچی سه‌ربه‌خۆیه ده‌بێ نیگه‌رانی بیت، چوونكه له‌وانه‌یه لاوازت بكات. له راستی دا فشقیاته، چونكه ئه‌مریكا و بریتانیا له دێره‌وه پشتیوانیان له ئیسلامی توندرۆ (نه‌ك سیاسی) كردووه و وه‌ك هێزێك دژ به ته‌شه‌نه سه‌ندنی ناسیۆنالیزمی سێكۆلار (كه نیگه‌رانیی سه‌ره‌كیانه) به كاریان هێناوه. بۆ وێنه عه‌ره‌بستانی سعودی بونیادگه‌راترین و توندرۆترین حكومه‌تی ئیسلامی جیهانه. پروپاگه‌نده‌ش ده‌كات، له پاكستان په‌ره به ئیسلامی توندرۆ ده‌دات و خه‌ریكی خوڵقاندنی ترس و خۆفه. به‌ڵام عه‌ره‌بستان بووه‌ته سه‌نگه‌ری سیاسه‌ته‌كانی ئه‌مریكا و بریتانیا. ئه‌و دوو وڵاته به‌رده‌وام له به‌رامبه‌ر هه‌ره‌شه‌ی ته‌شه‌نه سه‌ندنی ناسیۆنالیزمی سێكۆلار له چه‌شنی جه‌ماڵ عه‌بدولناسر له میسر و عه‌بدولكه‌ریم قاسم له عێراق، پشتیوانیان له حكومه‌تی عه‌ره‌بستان كردووه. به‌ڵام هیچ كامیشیان ئیسلامی سیاسیان خۆش ناوێ، چونكه ئه‌گه‌ری سه‌ربه‌خۆ بوونی هه‌یه.\nمه‌یلی ئێمه به دیموكراسی هه‌ر له ره‌نگی ژۆزێف ستالین و به‌رپرسیارێتی سۆڤیه‌ته به ئازادی، دیموكراسی و یه‌كسانی له جیهان دا. ئه‌و (مه‌یل به دیموكراسی)ه‌ی رۆژئاواییه‌كان له‌چه‌شنی هاوتاكانیان له ئێرانه كه ره‌نگه ئه‌گه‌ر له زمان مه‌لایه‌كه‌وه ده‌یبیستی گاڵته‌ت پێی دێت…\nپرسیار: پاش چه‌ند مانگ له رووخانی مۆباره‌ك له میسر، له‌گه‌ڵ تۆمه‌تی جینایی به‌ره‌وروو كرایه‌وه و خه‌ریكن دادگایی ده‌كه‌ن. باوه‌ر ناكرێ رێبه‌رانی ئه‌مریكایی به‌هۆی جینایه‌ته‌كانیان له عێراق و ئه‌فغانستان، رۆژێك به‌رو رووی به‌رپرسیارێتی خۆیان بكرێنه‌وه. له ماوه‌یه‌كی نزیك دا ئاڵوگۆر له‌م باره‌یه‌وه دێته دی؟\nوه‌ڵام: له بنه‌ره‌ت دا ئه‌وه هه‌ر هه‌مان بنه‌مای یگلاسیاسه: بنه‌مای نه‌زمی نێونه‌ته‌وه‌یی وه‌هایه ته‌نیا ویلایه‌ته یه‌كگرتووه‌كانی ئه‌مریكا بۆ هه‌یه توندوتیژی به‌كار بێنێ. چۆن ده‌توانی كه‌سانی تر تاوانبار به‌كه‌یت؟!\n_*ئه‌م وتووێژه‌ی برێسمین له‌گه‌ڵ چۆمسكی له رۆژنامه‌ی “گاردیه‌ن” بڵاو كراوه‌ته‌وه. ده‌یڤید برێسمین، هه‌واڵنێری ئه‌مریكایی، دامه‌زرێنه‌ری رادیۆیه‌كی ره‌خنه‌گره به ناوی “ئه‌ڵترناتیڤ” له ئه‌مریكا. ئه‌م وتووێژه كورت كراوه‌ته‌وه.


وتووێژ:خۆت بیکە - ویکیپیدیا، ئینسایکڵۆپیدیای ئازاد\n"خۆت بیکە" زۆر کورتتر و سادەترە.--Aza (لێدوان) ١٤:٤٤، ٤ی ئابی ٢٠١٦ (UTC)\nلەگەڵ — محمد (لێدوان)\nدژ – بەڕای من ئەنجامی بدە جوانترە لە بیکە—ژیار مێرلن وتووێژ  ١٥:١١، ٤ی ئابی ٢٠١٦ (UTC)\nبراکانم کردن بۆ فیعلی do زۆر تەواوە. بەس ئەمەش تێکەڵ دەکەین. ئەنجام یانی نەتیجە یان ئاکام. بەم پێیە ئەنجامدان یانی کارێک بە نەتیجە و ئاکام بگەیێنی. ئەمە بەرامبەری وشەی accomplishی ئینگلیزییە. بۆ نموونە دەڵێن you have accomplished a grand task بە کوردی دەبێتە کارێکی گەورەت ئەنجام داوە. یان this is what i have to accomplish دەبێتە ناچارم ئەمە نەمجام بدەم. بە کورتی ئاشکرایە do دەبێتە کردن و ئەنجامدانیش بۆ accomplish باشە. ئەمانە تێکەڵ مەکەن. کورد دەڵێ کاری وا مەکە قەت ناڵی کاری وا ئەنجام مەدە! با سەرتان لێ نەھێشێنم و سەریش لە خۆتان مەھێشێنن!--چالاک وتووێژ ١٥:٣٥، ٤ی ئابی ٢٠١٦ (UTC)\nکاک چالاک دروست باسی کردووە، بەڵام لە کوردی ھەردووکی بە تێکەڵی بەکاردێن و زۆر جیاوازیان لە نێوان نەکراوە، ڕەنگە لەژێر کاریگەری فارسیش بووبێت. بەس ئەوەی من لێی دڵنیانیم لە ڕێنووس ئەوەیە؛ بیکە دروستە یان بی کە؟ | سەرچیا — ١٧:٢٦، ٥ی ئابی ٢٠١٦ (UTC)\nبەڵێ لە ژێر کاریگەری فارسییە. لە فارسیدا فیعلی کردن مانایەکی خراپیشی بۆ پەیدا بووە بۆیە ئەوان خۆی لێ دەپارێزن. بەڵام نازانم کوردی کێشەی چییە بەڕاستی ھەر خۆ لە فارسی و عەرەبی دەدەن. بەس من وتم ھەتا وەکوو فارسیمان لێ نەیا. ڕێنووسەکەش کۆڵەوارە ھیچ ڕیسایەکی نییە.--چالاک وتووێژ ٠٨:٣٣، ٦ی ئابی ٢٠١٦ (UTC)\nوەرگیراو لە «https://ckb.wikipedia.org/w/index.php?title=وتووێژ:خۆت_بیکە&oldid=485708»\nئەم پەڕەیە دواجار لە ٠٩:٥٥ی ٦ی ئابی ٢٠١٦ نوێ کراوەتەوە.


15:04 - 23 پووشپەڕ 2719\nئاژانسی کوردپا: گوشاری هێزە ئەمنییەتییەکانی حکوومەتی ئێران، هونەرمەندێکی کوردی ناچار بە بەجێهێشتنی زێدی خۆی کرد.\nبەپێی ڕاپۆرتی گەیشتوو بە ئاژانسی هەواڵدەریی کوردپا، \_"کاوە فەتحی\_"، هونەرمەندێکی کوردی خەڵکی شاری کامیاران، لەژێر گوشاری هێزە ئەمنییەتییەکان، ناچار بە بەجێهێشتنی زێدی خۆی کرا.\nئەو هونەرمەندە کوردە، بە ئاژانسی کوردپای ڕاگەیاند: \_"ماوەی ٨ مانگە لە ترسی بانگهێشتکردن و گوشاری هێزە ئەمنییەتییەکان لە شاری کامیاران، زێدی خۆم بەجێهیشتووە\_".\nناوبراو هەروەها بە ئاژانسی کوردپای وت: \_"لە ترسی بانگهێشت و گوشاری هێزە ئەمنییەتییەکان ناچار کرام ڕوو لە وڵاتێکی دراوسێی ئێران بکەم\_".\nئەو هونەرمەندە کوردە هەروەها زیادی کرد: \_"زۆربەی گۆرانییەکانم باسی کۆڵبەران، دیاردە و خەسارە کۆمەڵایەتییەکانی کۆمەڵگای کوردستان بووە\_".\n\_"کاوە فەتحی\_" خاوەنی چەند بەرهەمی وەک \_"کازیوە، سفرەی خاڵیی کۆڵبەران، شێعر و نان\_" و هەروەها چەند بەرهەمێکی دیکەیە.\nله ساڵانی ڕابردوودا، چه‌ندین كه‌س له چالاكانی فه‌رهه‌نگی، خوێندكاری، ژینگه‌پارێزی، مەدەنی، هونەرمەندان و چالاكانی سیاسیی كوردستان، به‌هۆی گوشاره‌كانی ئیداره‌ی ئیتلاعات و ناوه‌نده ئه‌منییه‌تییه‌كانی حكوومه‌تی ئیسلامیی ئێران، ناچار بوون وڵاته‌كه‌یان به‌جێ بهێڵن.


بێگومان، بە هۆی نەبوونى زمانێکى ستانداری یەکگرتووى کوردی، لە نووسین و خوێنەوەدا لە نێوەندى ڕۆشنبیری کوردی، جۆرێک لە شێوازى جیاجیاى نووسین لە لایەن ڕۆشنبیران و نووسەران و بە شێکى دەزگاکانى ڕٍاگەیاندن، پەیڕەو دەکرێت. بەڕادەیەک کە تەنانەت زۆر جار لە تەنها بڵاوکراوەیەکدا، ڕێنووسی چەندین وشە، بە جۆرەها شێوە دەنووسرێت. ئەگەرچی بە شێکى بڵاوکراوەکان، بەمەبەستى کەمکردنەوەى هەڵەى ڕێنووس و چاپ و بڵاوکردنەوە، لە ستافى بڵاوکراوەکانیان (هەڵەچنء هەڵەگر و پێداچوونەوەى زمانەوانى و سەرپەرشتیار و) چەندان ناونیشانى دیکەى ڕۆژنامەوانیان داناوە. وەلێ کۆمیدیاکە لەوە دایە، ئەو بڵاوکراوانەى هەڵەچنیان هەیە، زۆر زیاتر لەو بڵاوکراوانەى بێ هەڵەچن و پێداچوونەوەى زمانەوانین، هەڵەى ڕێنووس و ڕێزمان و زمانەوانییان هەیە. دەتوانم بە بەڵگە بیسەلمێنم. گەرچی پێشتریش چەند ڕۆژنامەیەکەم لەو ڕووەوە وەک نموونە باسکردوون، کە هەڵە چنیان هەبوە، کەچی تەژی بوونە لە هەڵە. لێرەوەش کاتێ نووسەرێک، یاخود ڕۆشنبیرێک، یاخود دەزگایەکى ڕاگەیاندن و میدیایەک و باس لە زمانى کوردیء ئاریشەکانى زمانء هەوڵدان بۆ دروستکردنى زمانێکى یە کگرتووى کوردى دەکات، سادەترین ئەرگۆمێنت ئەوەیە، کە خۆی پەیڕەو لەو زمانە بکاتء بەلایەنى کەمەوە، ڕێنووسء ڕێزمانى کوردی (هیچ نەبێ ئەوەندەی هەیە) ڕەچاو بکات. دەنا چۆن دەتوانین باس لە ڕێکخستنء یەکخستنى زمان بکەین؟ چۆن دەتوانین ڕەخنە لە نووسینى کەسانى دیکە بگرین؟ ئەگەر نووسینەکانى خۆمان، لە ڕووى ڕێنووس و زمانەوانییەوە هەڵەیان هەبێت؟\nلەو ڕوانگەیەوە لە ژمارە (١١٩) هەفتەنامەى (نسێ)ی ئەدەبیدا، بەڕێزێک بەناوى(نەجمەدین بەهادین) کورتە وتارێکى نووسیوە، بەناوى فریاى زمانى کوردی بکەون. بە ئامانجى پاراستنى زمانى ڕەسەنى کوردی و بەرجەستە کردنى وشەو، دەستەواژەو دەربڕینى زمانەوانى، لە دەرەوەى کاریگەریەتى زمانى بێگانە. چونکە زمان بنەمایەکى سەرەکى نەتەوەیە. بە لەناوچوونى، بێگومان نەتەوەش دەتوێتەوە. وەلێ سەیر لەوەدایە، گەرچی نووسەر لە خەمی زمانى کوردی دایەو داوادەکات، بە هاناى زمانى کوردییەوە بچین، بەڵام بە بۆچوونى من سەرەتا دەبێ ئەو بەڕێزە فریاى زمانى خۆی بکەوێت، دواتر داوابکات فریاى زمانى کوردی بکەوین! چونکە ئەویش لە نووسینەکەیدا، کە هەر تەنها چەند دێڕێکەو لە نیو ڵاپەڕەى ئەی فۆڕ زیاتر نابێت، چەندین هەڵەى زمانەوانىء خاڵبەندی کردوە، کە دەچنە خانەى گوێنەدان بە زمانى کوردی و ڕەچاو نەکردنى بنەما زمانەوانییەکان لە نووسینداو هاوکات،چۆنیەتى نووسین و داڕشتنى ڕستەو وشەکان. لەبەر ئەوەى وەک خوێنەرێک، هەر بابەتێک لە بارەى زمانى کوردییەوە بە گشتى بنووسرێت، بە شەوقێکى زۆرەوە دەیخوێنمەوە، لە هەمان ڕوانگەشەوە، بە بایەخەوە، وتاری ئەو بەڕێزەم خوێندەوە. وەلێ لە هەمان کاتدا، تووشی سەر سوڕمان بووم، کاتێ بینیم نووسەر لە وتارەکەیدا، هانا بۆ هەمووان دێنێت تاکو فریاى زمانى کوردی بکەوین، وەلێ بۆ خۆی ڕەچاوى سادەترین بنەماو پێکهێنەری زمانء نووسینى نەکردوە، کە ئەویش (وشەیە).\nبەو مانایەى نووسەر لە دوو توێی کورتە وتارەکەی خۆیدا، ڕێنووسی وشەیەکى بە چەندین شێوەى جیا نووسیوە. ئایا دەکرێت، لە خەمى زمانى کوردی دابینء هەوڵی چارەسەرکردنى کێشەو کەمء کورتییەکانى بدەین، بەڵام سەرەتا لە ڕێنووسەوە، دەست پێ نەکەین؟ ئایا دە گونجێت، پێشنیار بۆ پاکتاو کردنى زمانى کوردی لەوشەى بێگانە بکەین، بەڵام بۆ خۆمان، ڕەچاوى زمانەکەمان نەکەین؟ بێگومان نەخێر. چونکە هەموو هەنگاوێک، سەرەتا دەبێ لە خۆمانەوە دەست پێبکەین. لەو ڕوانگەیەوە، لە کورتە وتارەکەى ئەو بەڕێزەشدا، چەندین هەڵەو کێماسی زمانەوانى دەبینرێن، کە بە شێکن لەو گرفتانەى دەچنە چوارچێوەى بایەخنەدان بە زمانى ڕەسەنى کوردییەوە. بەتایبەتیش لە ڕووى ڕێنووسء نووسینەوە. بۆنموونە: نووسەر تەنها لەو کورتە وتارەیدا، کەلە چەند سەد وشەیەک زیاتر نابێت، لە یەک کاتدا، ڕێنووسی چەندین وشەى بە شێوەی جیا جیا نووسیوە، کە ئەمە خۆی لە خۆیدا، ماناى گرنگینەدانە بە زمان. وەک: لە شوێنێکى وتارەکەیدا نووسیویەتى (وشە) کەچی لە جێگەیەکى دیکەدا ئەمجارە نووسیویەتى(ووشە)! بەهەمان شێوە، جارێک نووسیویەتى (دوکان) کەچی جارێکى تر نووسیویەتى (دووکان)! واتە جارێک بە پیتى (و) جارێکى دیکە بە پیتى (وو)! دیسانەوە، لە وتارەکەیدا، جارێک نووسیویەتى (پێشکەشکار) واتە بە پیتى (ا). کەچی لە شوێنێکى دیکە نووسیویەتى (پێشکەشکەر)! واتە ئەمجارەیان بە پیتى(ە).بەهەمان شێوە لە وتارەکەیدا،جارێک نووسیویەتى(وەکو).کەچی جارێکى تر نووسیویەتى (وەکوو)!.دیسانەوە جارێک نووسیویەتى(هاتۆتە).کەچی جارێکى تر نووسیویەتى (هاتوونەتە)!.لە شوێنێکى دیکەى نووسینەکەیدا، جارێک نووسیویەتى(راستر) واتە بە یەک پیتى (ت).کە چی لە شوێنێکى دیکە نووسیویەتى(راستتر) واتە ئەمجارەیان بە دوو پیتى (ت)! بەهەمان شێوە، لە وتارەکەیدا جارێک نووسیویەتى (سوپەر مارکیت). کەچی لە شوێنێکى دیکە نووسیویەتى (سۆپەر مارکیت)! واتە جارێک بە پیتى (و) جارێکیش بە پیتى (ۆ)! لەنووسینەکەیدا جارێک نووسیویەتى (گشتییەکان)واتە بە دوو(یی) کەچی لە شوێنێکى دیکە نووسیویەتى (گشتیەکان)! واتە ئەمجارە بە یەک پیتى (ی).ئایا دەکرێ داوا لە خەڵک بکەین فریاى زمانى کوردی بکەون، بەڵام خۆمان فریاى زمانی خۆمان نەکەوینء لە کورتە وتارێکدا، بە چەندین شێوە، ڕێنووسی وشەیەک بنووسین؟لەلایەکى دیکەوە نووسەر لە وتارەکەیدا، چەندین وشەى نووسیوە، بە بێ ڕەچاوکردنى، نیشانەى پیتء وشەکان. بۆنموونە: هەریەک لە وشەکانى(رەسەن/ رونتر/رۆژهەڵات/رووناکبیر/رۆژانە/راستتر) پێویستە بە پیتى (ڕ)ی بنووسرێن.کەچی ئەو بەڕێزە بە پێچەوانەوە، بە پیتى(ر) ی نووسیون. لەلایەکى دیکەوە، ئەگەرچی نووسەر باس لە پاکتاوکردنى زمانى ڕەسەنى کوردی لەوشەى بێگانە دەکات،کەچی هەر خۆی لە نووسینەکەیدا، دوو وشەى بە کارهێناون، کە هیچ کامیان کوردى نین. ئەویش وشەکانى( قەنات) و (ئوتێل). کە ئێمە لە زمانى کوردی بۆ یەکەمیان، وشەى (کەناڵ) و بۆ ئەویتریشیان وشەى (میوانخانە) بە کاردێنین.\nئومێدەوارم، هەر بەڕێزێک کە لە خەمى زمانى کوردی دایە، سەرەتا هەوڵی باشکردنء ڕاستکردنەوەى زمانى نووسینى خۆی بدات، دواتر، داوابکات گرنگی بە زمان بدەین. چونکە نابێ ئەوەمان بیر بچێێت، بۆ هەر کارو هەنگاوێک، دەبێ سەرەتا لە خۆمانەوە دەست پێ بکەین، دواتر داوا لە بەرامبەرەکەمان بکەین. هەروەک (غاندی) دەڵێ:- ناتوانین داوای شتێک لە کەسێک بکەین، ئەگەر خۆمان هەمان شتمان نەبێت..\nتێبینى: خوێنەر دەتوانێ بۆ دڵنیایی زیاتر، بگەڕێتەوە سەر وتاری(فریاى زمانى کوردی بکەون) کە لە لایەن(نەجمەدین بەهادین)نووسراوەو لە ژمارە (١١٩)ی هەفتەنامەى(نسێ)ی ئەدەبی،ڕۆژی ١٩\_١\_٢٠١٥ بڵاوکراوەتەوە.


كوردی - سوره‌تی القلم\nقورئانی پیرۆز » كوردی » سوره‌تی القلم\nسوره‌تی القلم - تعداد آیات 52\nسه‌رنجی سه‌ره‌تای سووره‌تی (الشوری) بده. سوێند به پێنووس و ئه‌وه‌ی که ده‌ینوسن (ئه‌م سوێند خواردنه نیشانه‌ی نرخی خوێندن و زانستیه لای خوای گه‌وره).\n(ئه‌ی پێغه‌مبه‌ر صلی الله علیه وسلم تۆ به‌هۆی نازو نیعمه‌تی په‌روه‌ردگارته‌وه دووریت له شێتی یه‌وه وه‌کو نه‌فامن ده‌ڵێن)\nبێگومان پاداشتێکی نه‌بڕاوه بۆ تۆ ئاماده‌یه.\nبه‌ڕاستی تۆ له‌سه‌ر ڕه‌وشت و خوویه‌کی زۆر جوان و په‌سه‌ند و بێ وێنه و مه‌زنیت.\nسه‌رئه‌نجام تۆ ده‌بینیت و ده‌زانیت و ئه‌وانیش ده‌بینن و ده‌زانن...\nشێتێتی به کامتانه‌وه‌یه.\nبه‌ڕاستی په‌روه‌ردگارت خۆی ده‌زانێت، کێ له ڕێبازی ئه‌و لایداوه و گومڕا بووه، کێیش ڕێبازی هیدایه‌ت و ئیمانی گرتۆته‌به‌رو ڕاسته له‌گه‌ڵ خوادا.\nئه‌وانه ئاواته‌خوازن که تۆ نه‌رمی بنوێنیت ئینجا ئه‌وانیش نه‌رمی بنوێنن.\nبه‌قسه‌ی هه‌موو ئه‌وانه مه‌که که زۆر سوێند ده‌خۆن و زۆر سووك و ڕیسوان.\nئه‌وانه‌ی که به‌شوێن عه‌یب و عاردا ده‌گه‌ڕێن و دووزمانی ده‌که‌ن و فیتنه ده‌گێڕن و حه‌زیان له ئاشووبه.\nزۆر دژی خێرو چاکه‌ن و ده‌ستدرێژی ده‌که‌ن و گوناه ئه‌نجام ده‌ده‌ن و پیلان ده‌گێڕن.\nله هه‌مان کاتدا ئێسك تاڵ و ڕه‌وشت ناشرین و ناکه‌س به‌چه‌و باوك نادیارن...\nهه‌ریه‌که‌یان به‌وه ده‌نازێت که‌هه‌ندێك ماڵ و سامان و کوڕی هه‌یه...\nکاتێك ئایه‌ته‌کانی ئێمه‌ی به‌سه‌ردا ده‌خوێنرێته‌وه بێباکانه ده‌ڵێت: ئه‌مه داستانی پێشووه‌کانه، ئه‌مه به‌سه‌رهاتی دێرینه.\nئێمه سه‌رئه‌نجام لووتی داخ ده‌که‌ین و سه‌ری لووتی ڕه‌ش ده‌که‌ین.\nبه‌ڕاستی ئێمه ئه‌و خه‌ڵکه‌مان تاقی کرده‌وه هه‌روه‌ك خاوه‌نانی باخه‌که‌مان تاقیکرده‌وه، کاتێك سوێندیان خوارد بێگومان به‌یانی ده‌یچنن.\nبێ ئه‌وه‌ی بڵێن به‌پشتیوانی خوا، (یان به‌و مه‌به‌سته‌ی هیچی پێوه نه‌هێڵن بۆ هه‌ژاران)...\nئه‌وسا په‌روه‌ردگارت به‌ڵایه‌کی داباراند به‌سه‌ر باخه‌که‌دا له‌کاتێکدا ئه‌وان خه‌وتبوون...\nئیتر وه‌ك باخێکی لێهات؛ که هه‌مووی چنرابێته‌وه‌و هیچی پێوه نه‌ما بێت...\nئه‌وسا به‌یانی زوو یه‌کتریان ئاگادار کردو وتیان:...\nبا بچین بۆ سه‌ر باخ و بێستانه‌که‌مان ئه‌گه‌ر بڕیاره بیچنین...\nئه‌وسا ده‌رچوون به‌نهێنی و به‌هێواشی ده‌ڕۆیشتن، به چپه قسه‌یان ده‌کرد...\nده‌یانوت: نابێت ئه‌مڕۆ هه‌ژاران پێمان بزانن و ڕوو بکه‌نه باخه‌که‌مان...\nبه‌یانی زوو بۆی ده‌رچوون، وایان ده‌زانی که توانیویانه هه‌ژاران بێ به‌ش بکه‌ن.\nکاتێك گه‌یشتنه باخه وێرانه‌که‌و بینیان وتیان: بێگومان ئێمه ون بووین و ڕێمان هه‌ڵه کردووه...\nدوای ئه‌وه‌ی دڵنیا بوون ڕێیان هه‌ڵه نه‌کردووه، وتیان: نه‌خێر، به‌ڵکو ئێمه به‌ش بڕاو کراوین...\nله هه‌موویان ژیر تر وتی: پێم نه‌وتن که حه‌ق وایه ته‌سبیحات و ستایشی خوا بکه‌ن و سوپاسگوزاری بکه‌ن؟!\nئه‌وسا هه‌موو وتیان: پاکی و بێگه‌ردی بۆ په‌روه‌ردگارمانه، به‌ڕاستی ئێمه ناحه‌قیمان کرد.\nئه‌وسا ڕویان کرده یه‌کترو ده‌ستیان کرده لۆمه‌کردن و سه‌رزه‌نشت کردنی یه‌کتری و...\nوتیان: هاوار بۆ ئێمه، به‌ڕاستی ئێمه پیاو خراپ و له سنوور ده‌رچوو بووین (که‌ی ئه‌و ڕه‌زیلییه ڕاسته)!!\nئومێده‌وارین که په‌روه‌ردگارمان له‌م باخه باشترمان پێ ببه‌خشێت (ئێمه ئیتر ته‌مێ بووین، ده‌رس و ئامۆژگاریمان وه‌رگرت) ئیتر ئێمه به‌ڕاستی به‌هیوای ڕه‌زامه‌ندی خوا هه‌وڵ ده‌ده‌ین و به‌هیوای به‌خششی ئه‌وین.\nسزای ئه‌م ژیانه ئاوایه و سزاو ئازاری قیامه‌تیش سه‌ختتره ئه‌گه‌ر خه‌ڵکی بیانزانیایه.\nبه‌ڕاستی بۆ خواناس و پارێزکاران باخه‌کانی به‌هه‌شتی پڕ له نازو نیعمه‌ت له‌لای په‌روه‌ردگاریان ئاماده‌یه.\nئایا ڕه‌وایه پاداشتی موسوڵمانان وه‌ك تاوانبار و تاوانکاران بێت؟!\nئه‌وه چیتانه؟ چۆن حوکم و بڕیاری ناڕه‌وای وا ده‌رده‌که‌ن!!\nئایا کتێبێکی ئاسمانیتان بۆ هاتووه، تیایدا بخوێنن؟!...\nتا هه‌رچی ئێوه بتانه‌وێت به ئاره‌زووی خۆتان هه‌ڵی بژێرن؟!\nیان سوێندتان له‌سه‌رمانه که تاڕۆژی قیامه‌ت هه‌ر چیتان بوێت ئه‌وه بێت؟!\nپرسیاریان لێ بکه بزانه کامیان زامنی ئه‌و کاره‌یه!!\nئایا ئه‌مانه شه‌ریك و هاوبه‌شیان هه‌یه له‌م بڕیاره‌دا، کوان؟ ده‌با بیانهێنن ئه‌گه‌ر ڕاست ده‌که‌ن؟\nڕۆژێك دێت په‌رده له‌سه‌ر هه‌موو شتێك لاده‌درێت و لاق ده‌رده‌که‌وێت، خوانه‌ناسان بانگ ده‌کرێن بۆ سوژده بردن، به‌ڵام ناتوانن.\nئه‌وانه؛ ئه‌و ڕۆژه چاویان شۆڕه و زه‌لیلی و خه‌جاڵه‌تی به‌ته‌واوی دایان ده‌گرێت، چونکه کاتی خۆی بانگ ده‌کران بۆ نوێژکردن و سوژده بردن، له کاتێکدا له‌وپه‌ڕی ته‌ندروستی و سه‌ربه‌ستیدا بوون (به‌ڵام گاڵته‌یان پێی ده‌هات).\nوازم لێ بهێنه بۆ ئه‌وانه‌ی که بڕوا به‌م گوفتاره ناهێنن، ئێمه ئه‌وانه بۆ سه‌ره‌نجامی ناکامیان به‌ره‌به‌ره کێش ده‌که‌ین، بێ ئه‌وه‌ی به خۆیان بزانن و هه‌ستی پێ بکه‌ن.\nمن مۆڵه‌تیان ده‌ده‌م، به‌ڵام هه‌رگیز له سزای ئێمه ڕزگاریان نابێت چونکه بێگومان ده‌سه‌ڵاتمان تۆکمه‌یه.\nئه‌ی ئایا تۆ داوای کرێیان لێده‌که‌یت، تا قه‌رزار باری زۆر ببن و نه‌توانن له ژێری ده‌رچن؟!\nئه‌ی ئایا ئه‌وانه غه‌یب زانن و له نهێنیه‌کان ئاگادارن تا بۆ خۆیان شت یاداشت بکه‌ن و دژایه‌تی ئیسلام بکه‌ن؟\nئه‌ی پێغه‌مبه‌ر صلی الله علیه وسلم تۆ خۆڕاگربه له به‌رامبه‌ر فه‌رمانی په‌روه‌ردگارته‌وه، نه‌که‌یت وه‌ك هاوه‌ڵ و خاوه‌نی نه‌هه‌نگه‌که بیت (که یونس پێغه‌مبه‌ره) له کاتێکدا که دڵی پڕ بوو له خه‌فه‌ت و په‌ژاره‌یه‌کی زۆره‌وه پاڕایه‌وه‌و لاڵایه‌وه...\nئه‌گه‌ر ڕه‌حمه‌ت و به‌خشنده‌یی په‌روه‌ردگاری فریای نه‌که‌وتایه هه‌روا له‌و ده‌شته‌دا به‌بێ ناز ده‌مایه‌وه...\nبه‌ڵام په‌روه‌ردگاری هه‌ڵی بژاردو خستیه ڕیزی چاکانه‌وه (دوای نزاو په‌شیمانی).\n(ئه‌ی پێغه‌مبه‌ر صلی الله علیه وسلم) به‌ڕاستی ئه‌وانه‌ی که بێ باوه‌ڕ بوون کاتێك که گوێیان له قورئان ده‌بێت نزیکه به چاویان هه‌ڵتدێرن، ده‌ڵێن: ئه‌م پێغه‌مبه‌ره ده‌ستی لێ وه‌شێنراوه.\nله کاتێکدا قورئان ته‌نها بریتیه له یادخستنه‌وه‌و بێدار خه‌ره‌وه‌ی هه‌موو خه‌ڵکی ئه‌م جیهانه (ئه‌گه‌ر تێفکرن).


پەیدابوون 37 – Kurdi Sorani Standard (KSS) | Biblica\nپەیدابوون 37 – Kurdi Sorani Standard (KSS)\n1یاقوب لە خاکی ئاوارەیی باوکی، لە خاکی کەنعان نیشتەجێ بوو.\n2ئەمە چیرۆکی نەوەکانی یاقوبە.\nیوسف کە هەرزەکارێکی تەمەن حەڤدە ساڵان بوو، لەگەڵ براکانی کە دەکاتە کوڕەکانی بیلهە و زیلپەی دوو ژنەکەی باوکی، شوانایەتی مەڕەکانی دەکرد. یوسف هەڵسوکەوتە خراپەکانی ئەمانی بە باوکی ڕاگەیاند.\n3ئیسرائیلیش یوسفی لە هەموو کوڕەکانی دیکەی خۆشتر دەویست، چونکە ئەو منداڵەی لە پیریدا ببوو، کەوایەکی درێژی ڕەنگاوڕەنگیشی بۆ دروستکرد. 4کە براکانی بینییان باوکیان ئەوی لە هەموویان خۆشتر دەوێت، ڕقیان لێی دەبووەوە و سڵاویان لێی نەدەکرد.\n5یوسف خەونێکی بینی و بۆ براکانی گێڕایەوە، ئیتر زیاتر ڕقیان لێی بووەوە. 6پێی گوتن: «گوێ لەم خەونە بگرن کە بینیومە: 7لە خەونەکەم لەناو کێڵگە خەریکی مەڵۆ37:7 پڕی باوەشێک لە دەغڵی دووراو. کۆکردنەوە بووین، لەناکاو مەڵۆیەکەی من ڕاست بووەوە و وەستا، مەڵۆیەکانی ئێوەش دەوریان دا و کڕنۆشیان بۆ برد.»\n8براکانی پێیان گوت: «ئایا حەز دەکەیت ببیتە پاشامان؟ ئایا فەرمانڕەوایەتیمان دەکەیت؟» ئیتر لەبەر قسە و خەونەکانی، زیاتر ڕقیان لێ بووەوە.\n9ئینجا خەونێکی دیکەی بینی و بۆ براکانی گێڕایەوە و گوتی: «گوێ بگرن، خەونێکی دیکەم بینیوە، بینیم خۆر و مانگ و یازدە ئەستێرە کڕنۆشیان بۆم بردووە.»\n10کە ئەمەی بۆ باوکی و براکانی گێڕایەوە، باوکی سەرزەنشتی کرد و پێی گوت: «ئەمە چ خەونێکە کە تۆ بینیوتە؟ ئایا من و دایکت و براکانت بێین و کڕنۆشت بۆ ببەین؟» 11براکانیشی بەغیلییان پێ برد، بەڵام باوکی ئەم شتەی لە دڵی خۆیدا هێشتەوە.\nفرۆشتنی یوسف لەلایەن براکانییەوە\n12براکانی یوسف بۆ لەوەڕاندنی مەڕەکانی باوکیان، چوون بۆ دەوروبەری شەخەم. 13ئیسرائیلیش بە یوسفی گوت: «تۆ دەزانیت کە براکانت لە دەوروبەری شەخەم خەریکی لەوەڕاندنن. وەرە با بتنێرمە لایان.»\nئەویش گوتی: «باشە.»\n14ئینجا پێی گوت: «بڕۆ و بزانە براکانت سەلامەتن و مەڕەکانیش سەلامەتن، ئینجا وەرەوە و هەواڵم بدەرێ.» ئیتر یوسفی لە دۆڵی حەبرۆنەوە نارد.\nکە یوسف چوو بۆ شەخەم، 15پیاوێک بینییەوە و بینی وا لە چۆڵەوانی ون بووە، پرسیاری لێکرد: «ئەوە بەدوای چیدا دەگەڕێیت؟»\n16ئەویش گوتی: «بەدوای براکانمدا دەگەڕێم. پێم بڵێ لەکوێ خەریکی لەوەڕاندنی مەڕەکانن؟»\n17پیاوەکەش گوتی: «لێرە ڕۆیشتن، چونکە گوێم لێیان بوو گوتیان: ”با بچینە دوسان37:17 دوسان: شارۆچکەیەک بووە لە باکووری شەخەم..“»\nیوسفیش بەدوای براکانیدا چوو، ئەوانی لە دوسان بینییەوە. 18بەڵام لە دوورەوە بینییان و پێش ئەوەی لێیان نزیک بێتەوە، پیلانیان بۆی دانا بۆ ئەوەی بیکوژن.\n19ئیتر بە یەکتریان گوت: «وا خاوەنی خەونەکان دێت! 20دەی با ئێستا بیکوژین و فڕێیبدەینە یەکێک لەم ئەمباراوانە و دەڵێین گیاندارێکی دڕندە خواردی. ئینجا با ببینین خەونەکانی چییان لێدێت.»\n21کە ڕەئوبێن گوێی لەمە بوو، هەوڵی دا لە دەستیان ڕزگاری بکات. بۆیە گوتی: «با نەیکوژین!» 22ئینجا ڕەئوبێن پێی گوتن: «خوێن مەڕێژن. فڕێیبدەنە ناو ئەم ئەمباراوە کە لە چۆڵەوانییە بەڵام دەستی لێ مەدەن.» ڕەئوبێن ئەمەی گوت بۆ ئەوەی لە دەستیان فریای بکەوێت و بیگەڕێنێتەوە لای باوکی.\n23ئیتر کە یوسف هاتە لای براکانی، کەوا درێژە ڕەنگینەکەیان لەبەری دادڕاند، 24ئینجا بردیان و فڕێیاندایە ناو ئەمباراوەکە، کە بەتاڵ بوو و ئاوی تێدا نەبوو.\n25دوای ئەوەی کە دانیشتن بۆ نانخواردن، چاویان هەڵبڕی و بینییان وا کاروانی ئیسماعیلییەکان لە گلعادەوە دێت، کە وشترەکانیان باری بەهارات و هەتووان37:25 هەتووان: مەرهەم و ئازارشکێن. و موڕیان37:25 موڕ: ئاوێکی بۆن خۆشە لە گەڵای جۆرە گوڵێک دەردەچێت. پێیە و بەرەو میسر دەڕۆن.\n26ئینجا یەهودا بە براکانی گوت: «چ سوودێکی هەیە براکەی خۆمان بکوژین و خوێنەکەی بشارینەوە؟ 27وەرن با بە ئیسماعیلییەکانی بفرۆشین و دەستی لێ نەدەین، چونکە برامانە و لە گۆشت و خوێنمانە.» براکانیشی بە قسەیان کرد.\n28کاتێک بازرگانە میدیانییەکان گەیشتن، براکانی یوسفیان لە ئەمباراوەکە هێنایە دەرەوە و بە بیست شاقل زیو37:28 نزیکەی 230 گرام. بە ئیسماعیلییەکانیان فرۆشت. ئەوانیش یوسفیان بۆ میسر برد.\n29ئینجا ڕەئوبێن گەڕایەوە لای ئەمباراوەکە و سەیری کرد یوسف لە ئەمباراوەکە نەبوو، ئیتر جلەکانی بەری خۆی دادڕی. 30گەڕایەوە لای براکانی و گوتی: «کوڕەکە لەوێ نەماوە! من بۆ کوێ بچم؟»\n31ئەوانیش گیسکێکیان سەربڕی و کەواکەی یوسفیان هێنا و لە خوێنیان هەڵکێشا. 32ئینجا کەوا ڕەنگینەکەیان بۆ باوکیان هێنایەوە و گوتیان: «ئەمەمان دۆزیوەتەوە، لێی وردبەرەوە و بزانە کەوای کوڕەکەتە یان نا؟»\n33ئەویش لێی ورد بووەوە و گوتی: «کەوای کوڕەکەمە! گیاندارێکی دڕندە خواردوویەتی، یوسفی پارچەپارچە کردووە.»\n34ئیتر یاقوب جلەکانی بەری خۆی دادڕی و جلوبەرگی گوشی37:34 لە کاتی ماتەمگێڕان و تۆبەکردندا جلوبەرگی لە گوش دروستکراویان لەبەرکردووە کە ئەزیەتی پێستیانی داوە. پۆشی و ماوەیەکی زۆر شیوەنی بۆ کوڕەکەی گێڕا. 35ئینجا هەموو کوڕ و کچەکانی هەستان چوونە لای بۆ دڵدانەوەی، بەڵام ئەو ڕەتی کردەوە دڵی بدرێتەوە و گوتی: «بە لاواندنەوە دادەبەزمە لای کوڕەکەم بۆ ناو جیهانی مردووان37:35 عیبری: شیۆل، ئەو شوێنەیە کە لەدوای مردن ڕۆحی مرۆڤ دەچێتە ئەوێ هەتا ڕۆژی لێپرسینەوە..» ئیتر باوکی دایە پڕمەی گریان بۆی.\n36هەر لەو ماوەیەدا میدیانییەکان لە میسر یوسفیان فرۆشت بە پۆتی‌فەر، کە کاربەدەستی فیرعەون و سەرۆکی پاسەوانەکان بوو.\nKSS : پەیدابوون 37


وتەیەک بەبۆنەی رۆژی کۆبانی یەوە\nنوامبر 11, 2019 نوامبر 11, 2019 12\nرۆژی شەممە ١ی نوامبری ساڵی ٢٠١٤ لە چڵ و شەشەمین رۆژی خۆڕاگری و خەباتی قارەمانانەی خەڵکی ۆبانی لە بەرانبەر وەحشیگەری هێزەکانی دەوڵەتی ئیسلامی داعش ئەم ئامرازەی ئیجرای سیاسەتی هێزە ئیمپڕیالیستیەکان و دەوڵەتانی کۆنەپەرست و فاشیستی ناوچەکەدا، سەدان هەزار کەس لە زیاتر لە سەد شاری گەورەی دنیا بۆ پشتیوانی لە کۆبانی هاتنە سەر شەقامەکان. ئەوان وێڕای تەئید کردنی تۆمار بوونی رۆژی ئەوەڵی نوامبر بە ناوی “رۆژی کۆبانی”، لە لاپەرەکانی مێژوو و خەباتی خەڵکی ئازادیخوازی دنیادا، پشتیوانی و پشتگیریان بۆ دیفاع و خۆڕاگری و خەباتی لێبڕاوانە و تا ئاخرین پشوی خەڵکی کۆبانی لە مەوجودیەت و دەستکەوتەکانیان کرد.هەزاران کەس لە کەسایەتی سیاسی، ئەدەبی، هونەری و ئینسانی ئازادی خواز و پێشکەوتن خواز و ئەحزاب و سازمانە چەپ و کۆمونیستەکان لە سەرتاسەری دنیادا لە بانگەوازێکدا داوایان لە خەڵکی ئازادی خواز، تێکۆشەر و عەداڵەت خواز کردبوو کە رۆژی یەکی مانگی نوامبر بێنەسەر شەقامەکان و بۆ پشتیوانی لەم خۆڕاگریە کەم وێنە و مێژوییە خۆپیشاندان بکەن. ئەم بانگەوازە لە ئاستێکی بەریندا لە زیاتر لە سەد شاری گەورەی دنیا وڵامی ئەرێنی وەرگرتەوە و بە سەدان هەزار کەس لە وڵاتانی ئوروپا، ئاسیا، ئافریقا، ئامریکا و کانادا و بەتایبەت لە شارە جۆراوجۆرەکانی کوردستان، رۆژی ئەوەڵی نوامبر هاتنە سەر شەقامەکان و پشتیوانیان لە خۆڕاگری و خەباتی خەڵکی کۆبانی کرد. کردەوەیەکی بێوێنە لە سەدەی بیست و یەکدا کە دەکرێ ئەو لەگەڵ پشتیوانی و پشتگیری جیهانی لە وێتنام یان فەلەستین و یان لەدژی ئاپارتایدی نیژادی لە دەیەکانی ٦٠ و ٧٠ ی سەدەی ڕابردو دا بەراورد بکرێت.\nبەڵام چلۆن ناوی کۆبانی ئەم شارە چکۆلە لە سنورێکی دوورکەوتوی نێوان سوریە و تورکیە، توانی ناوبانگێکی جیهانی دەستەبەر بکات؟ چ هۆکارگەلێک بوونە هۆی دەستەبەر کردنی پشتیوانی و پشتگیری وێژدانە وشیارەکان و خەڵکی شەریف و ماف خوازی بۆ کۆبانی؟ وڵامەکەی ئاسانە. گرنگترین هۆکاری ئەم حەرەکەتە جیهانیە، ئیسالەت و ڕەوابوونی خۆڕاگری و خەباتی خەڵکی کۆبانی بە کورد و غەیرە کوردەوە بوو. خەڵکێک کە لە گەرمەی شەڕ و کوشتارێکدا کە دەوڵەت و هێزە سەرمایەداریەکان لە ناوچەکەدا خستویانەتە ڕێ، بە ئیرادەیەکی پتەو، بڕیاریاندا خۆیان سوکانی چارەنووسی خۆیان بەدەستەوە بگرن. خەڵکێکی کە لێبڕاوانە بڕیاندا بۆ دیفاع لە مەوجودیەت، حاکمیەت و دەستکەوتەکانیان بچنە مەیدانی نەبەردێکی نابەرابەر بەڵام قارەمانانە و تا ئاخرین هەناسە لەگەڵ دوژمناندا و خەباتێکی ئەسیل و ڕەوا بەرنە پێشێ. ڕەسەنایەتیەکی لەم چەشنە لە بارودۆخی ئەمرۆدا کە هێزە ئیمپڕیالیستی و ناوچەییەکانی سەرمایەداری بە هێزە وەحشی و کۆنەپەرستەکانی ئامرازی دەستیان دنیایان نائەمن کردوە، کەم وێنە، شیاوی تەحسین و جێگای پشتیوانی بەشەریەتی وشیار و تێکۆشەرە. بەم خۆڕاگریە، کۆبانی نیشانی خەڵکی دنیایدا کە نەتەنیا ڕێگای بەرەنگار بوونەوەی جیدی لەگەڵ هێرشی هێزە تا ئەوپەڕ کۆنەپەرستەکانی وەک داعش، بەڵکو ڕێگای بەرەنگار بوونەوەی دەخاڵەتگەری هێزە ئیمپڕیالیستی و حکومەتە کۆنەپەرستەکانی ناوچەکەش تەنیا بە مەسیری خەباتی جەماوەری لە چەشن و شکڵ و شێوەی جۆراو جۆریدا دەڕوات.پشتیوانی ڕای گشتی جیهانی و بەشەریەتی پێشکەوتن خواز لە خۆڕاگری جەماوەری خەڵکی کۆبانی لە ئاوا ئاستێکدا، لە هەمانحاڵدا کە نیشانەی نەفرەت و بێزاری قوڵیانە سەبارەت بە دخاڵەتی هێزە سەرمایەداریەکان و دەوڵەتانی کۆنەپەرست و جەنایەتکاری ناوچەکە دیفاع لە حەیات و چارەنووسی جەماوەری خەڵکیش بوو. دخاڵەتێک کە بووەتە هۆی کوشتار و وێرانی و ئاوارە بوونی ملیۆنی و هەژاری و فەلاکەتی ئابووری لە دنیادا. نیشانەی قین و توڕەییش بوو لە کرداری وەحشیانەی گوروپ و ئەحزابی کۆنەپەرست و دژی بەشەری ئیسلامی. بەڵام پشتیوانی لە خۆڕاگری خەڵکی کۆبانی تەنیا حەرەکەتێکی ئێحساسی و ئەخلاقی نەبوو بەڵکو ڕەنگدانەوەیەکی مادی و عەینی بەخۆیەوە گرت. کۆبانی پێویستی بە پشتیوانی ڕای گشتی خەڵکی دنیا هەبوو. لەبەر ئەوەی چارەنووسی ئەم خۆڕاگریە قارەمانەیە تەنیا لە مەیدانی شەڕی نابەرابەر لەگەڵ داعش و دەوڵەتانی پشتیوانیدا لە شەڕی خیابانی و کۆڵان بەکۆڵان کۆبانیدا دیاری نەدەکرا. ناڕەزایەتی و خۆپیشاندانی بەرین و بەردەوام لە ئاستی جیهانیدا گوشاری ڕایگشتی لەدژی ڕەوتە کۆنەپەرستە ئیسلامیەکان و دەوڵەتانی ناوچەکە کە پشتیوانیان لە داعش دەکرد زۆرتر کرد و ئیجازەی نەدا کە ئەوان دەرێژە بە جەنایەتەکانیان بدەن لەدژی خەڵکی کۆبانی و بەردامبن لەسەر ئیجرای پیلان و نەخشەکانیان.کۆبانی ئێستا لەبەردەم کۆمەڵێک مەترسی و پیلان دایە لە لایەن ئامریکا و دەوڵەتانی ناوچەکەوە. هەوڵیان بۆ لەنێو بردن و سڕێنەوەی ئیدە و بۆچونی ئیمکانی پەیڕەوکردنی حاکمیەتی جەماوەری خەڵک بەسەر چارەنووسی خۆیان دایە. شکست پێهێنانی ئەزمونی کانتۆنەکان و شکاندنی خۆڕاگریی چەکدارانەی جەماوەریی و بەلاڕێدا بردنی خەباتی سەربەخۆ و ئەسیلی خەڵکیی لە دیفاع لە بەرژەوەندی و قازانجی خۆیاندا. دەوڵەتانی تورکیە و ئامریکا و ڕژیمی کۆماری ئیسلامی هەوڵ بۆ کردنی بزوتنەوەی خەڵکی کوردستانی سوریە بە بەشێک لە ئیستراتیژی سیاسی خۆیان ئەدەن. هێزەکانی شوڕای میللی سوریە و ڕەوتە تیرۆریستە سوننیە میانەڕەوەکان ئاڵترناتیوی جێی سرنجی ئامریکا و باقی هێزە رۆژئاوایی و هاوپەیمانە کۆنەپەرستە ناوچەییەکانیانن بۆ داهاتوی سوریە. ئاڵترناتیوێک کە بەهۆی ماهیەتی سەرمایەدارانە و هەڵویستێکی فیرقەیی و شۆوینیستی کە هەیانە سەرەتایی ترین مافەکانی خەڵکی سوریە و خەڵکی کوردستان بەڕەسمیەت ناناسێ.\nدوژمنایەتی دەوڵەتی تورکیە لەگەڵ پێکهاتنی حکومەتێکی خۆبەڕیوەبەری لە کوردستانی سوریە و پێداگری کردنی لەسەر دروست کردنی ناوچەیەکی بۆشایی لە خاکی سوریەدا بەشێک لە سیناریۆیەکی ڕەشە کە بۆ کۆبانی و کانتۆنەکانی جزیرە و عەفرین دارێژراوە. ئامانجی دەوڵەتی تورکیە لە دروست کردنی ناوچەی بۆشایی لە سوریەدا بەرگرتنە لە شکڵ گرتنی حاکمیەتێکی خۆبەڕیوەبەر و سەقامگیر لە کوردستانی سوریە. دەوڵەتی ئاک پارتی لەژێر پەردەی هەوڵدان بۆ دروست کردنی ناوچەی بۆشایی لەنێوان تورکیە و سوریەدا دەیەوێ ئەو نەخشە و پلانە چەپەڵانەی کە بۆ شکست پێهێنانی ئەزمونی کوردستانی سوریە لە مێشکی دایە، بەکردەوە دەربینێ.\nیەکێک لەو مەترسیە بنەڕەتیانەی کە هەڕەشە لە چارەنووسی بزوتنەوەی خەڵکی کوردستانی سوریە دەکات، ناکامیە لە شکڵدان بە پێکهاتەیەکی سیاسی و ئیداری کە درێژە و بەردەوامی بەشداری خەڵک لە ئیدارەی کاروبار و دیاریکردنی چارەنووسی سیاسی خۆیاندا فەراهەن بکات. گرتنە پێشی ڕەواڵی نا دیموکراتیک لە سەروی شوڕا یان ئەنجومەنەکانی هەڵبژێردراوی خەڵکەوە، بەشێوەیەک کە ئیمکانی دەست ڕاگەیشتنی ڕاستەقینەی کرێکاران و زەحمەتکێشان بە ئەهرومەکانی دەسەڵات نامومکین بکات، سنوردار کردنی ئازادیە سیاسیەکان، نەرمی نواندن لە بەرانبەر گەندەڵی ماڵی و ئیداریدا، هەوڵ نەدان بۆ باشتر کردنی بارودۆخی ژیانی زۆربەی خەڵک و بە شێوەی گشتی بێگانە بوونی خەڵک لەگەڵ ساختاری سیاسی حکومەت لە زومڕەی ئەو مەترسیانەن کە هەڕەشە لە بزوتنەوەی کوردستانی سوریە دەکات. بێگانە بوونی خەڵک لەگەڵ دەسەڵاتی حاکم توانایی خۆڕاگری لەبەرانبەر مەترسیە دەرەکیەکانیان لێ دەستێنێ. حوزوری ژنان و پیاوانی کرێکار و زەحمەتکێش کە ئێستا لە هێڵی پێشەوەی بەرەی سەڕدان لەگەڵ دەژمن دەبێ لە ڕێبەریی ناوەندەکانی حاکمیەتی جەماوەریدا جێگیر و نیهادینە بکرێت. حوزوری ئەم هێزە لە مودیریەتی ئابووری کۆمەڵگەدا، بەرەپێش چوونی ئەزمونی حاکمیەتی جەماوەری و دابین بوونی ئازادیە سیاسی و دیموکراتیکەکان تا ڕادەیەکی زۆر زەمانەت دەکات.


کتابی سه‌وز ….. دڵشاد تاقانه – Denegkan\nکتابی سه‌وز ….. دڵشاد تاقانه\nbydengekan\tFebruary 23, 2011\tگشتی\nتۆ بڵێ ی کۆتای یه‌کجاری دنیای دکتاتۆره‌کان هاتبێ ؟ چی ڕووده‌دا ده‌ڵی ی یاری دۆمینۆیه پوله‌کان به‌سه‌ر یه‌کتریان دادا ! نه‌خۆشیه‌کی گیراوه نی یه ڕۆژهه‌ڵاتی ناوینی هه‌ژاندبێ ! پێرێ تونس ، دوێنی میسر و ئه‌مڕۆش یه‌مه‌ن و به‌حرێن و لیبیا دڵنیا سبه‌ی نۆره‌ی دکتاتۆره‌کانی تریش دێ باهۆزی ئازادی ڕایان ده‌ماڵی . له‌هه‌مووان سه‌مه‌ره‌تر لیبیایه ، سه‌رۆک قه‌زافی تاکه سه‌رۆکه دانی به‌مافی ڕه‌وای گه‌لی کورد دانابێ مافی چاره‌ی خۆی بنوسێ که‌چی ئه‌ویش دووڕووه زێڕێکی بێخه‌وش نی یه بۆ گه‌له‌که‌ی وا شار به‌ده‌ری ده‌که‌ن ! به ده‌نگ و ڕه‌نگه‌وه بینیمان بتی کتابی سه‌وزیش شکا .\nنه‌عره‌ته‌ی گه‌ل ..\nگه‌ل سه‌رچاوه‌ی هێزی سیاسی و ده‌سه‌ڵاته ، وای له‌و ڕێکخراو و فه‌رمانڕه‌وایه‌ی له گه‌ل داده‌بڕێ دواجار ده‌که‌وێته به‌ر نه‌عره‌ته‌ی ڕاپه‌ڕینی چۆن هه‌ویر شێلی ده‌که‌ن تا ده‌خه‌مڵی ده‌بێته ئه‌ستوکه هه‌ڵاتوو . ئه‌و سیاسیه‌ی خۆشت ناوێ بڵێ: به‌ده‌ردی دکتاتۆره‌کان چی نه‌عره‌ته‌ی گه‌ل بتگرێ .\nبه‌رخۆدانی گه‌نج ..\nکوره‌ی هێزی گه‌له منداڵدانی نوێیه‌کی بێخه‌وشه . به‌رخۆدان هێزی نوێ و گۆڕینی که‌ونه گه‌نج هه‌وێن و ئاشگێڕیه‌تی ، ئه‌و ده‌سه‌ڵاتداره‌ی گوێ له‌گه‌نج نه‌گرێ گه‌وجه .\nئامانج نی یه هۆیه بۆ گه‌یشتن به‌مافی ئازادی له‌ئازادیه‌کانی بیروڕا ، یه‌کسانی داهات و ده‌سکه‌وت ، له‌هه‌رشوێنێ دکتاتۆر هه‌بێ ڕاپه‌رین سه‌رهه‌ڵده‌دا هه‌رده‌م گه‌لیش سه‌رکه‌وتووه .\nPrevious جورئه‌تی جه‌ماوه‌ر و معاره‌زه‌ی شه‌رمن\nNext هەرەس،شۆڕش!….. کازم قادر


<< < مەرقۆس 13 > >>\n١ کاتێک عیسا لە پەرستگا دەهاتە دەرەوە، یەکێک لە قوتابییەکانی پێی گوت: «مامۆستا تەماشا بکە! چ جۆرە بەرد و چ جۆرە تەلارێکن!»\n٢ عیساش پێی فەرموو: «ئەم تەلارە مەزنانە دەبینیت؟ بەردی بەسەر بەردیەوە نامێنێت کە نەڕووخێت.»\n٣ کاتێک عیسا لەسەر کێوی زەیتوون بەرامبەر پەرستگاکە دانیشتبوو، پەترۆس و یاقوب و یۆحەنا و ئەندراوس بە تەنها لێیان پرسی: ٤ «پێمان بڵێ کەی ئەمانە ڕوودەدەن؟ و نیشانە چییە کە خەریکە هەموو ئەمانە تەواو بن؟»\n٥ عیسا وەڵامی دانەوە: «ئاگاداربن، کەس چەواشەتان نەکات. ٦ زۆر کەس بە ناوی منەوە دێن و دەڵێن، ”من ئەوم.“ زۆر کەس چەواشە دەکەن. ٧ کاتێک جەنگ و هەواڵی جەنگیش دەبیستن مەتۆقن. دەبێت ئەمە ڕووبدات، بەڵام هێشتا کۆتایی نییە. ٨ نەتەوە لە نەتەوە ڕاست دەبێتەوە و شانشین لە شانشین، لە زۆر شوێن بوومەلەرزە ڕوودەدات، هەروەها قاتوقڕی، بەڵام ئەمە دەستپێکی ژانەکانە.\n٩ «ئاگاداری خۆتان بن، چونکە دەتاندەنە دادگا و کەنیشتەکان، جا لێتان دەدرێت و لەبەردەم فەرمانڕەوا و پاشاکان لە پێناوی من ڕادەوەستێنرێن، وەک شایەتی بۆیان. ١٠ هەروەها دەبێ یەکەم جار مزگێنییەکەم بە هەموو نەتەوەکان ڕابگەیەنرێت. ١١ کاتێکیش دەتانبەن بۆ ئەوەی بەدەستەوەتان بدەن، پێشوەخت نیگەران مەبن لەوەی چی بڵێن، بەڵکو لەو کاتەدا چیتان دەدرێتێ بەوە بدوێن، چونکە ئێوە نین دەدوێن، بەڵکو ڕۆحی پیرۆزە.\n١٢ «برا برای خۆی بۆ مردن بە گرتن دەدات، باوکیش منداڵی خۆی، منداڵان لە دایک و باوکیان هەڵدەگەڕێنەوە و دەیانکوژن. ١٣ لەبەر ناوی من هەمووان ڕقیان لێتان دەبێتەوە، بەڵام ئەوەی تاکو کۆتایی دانبەخۆدا بگرێت، ڕزگاری دەبێت.\n١٤ «کاتێک [قێزەونی وێرانکەر]* دەبینن لەو جێگایە ڕاوەستاوە کە نابێت لێی بێ، با خوێنەر تێبگات، ئینجا با ئەوانەی لە یەهودیان ڕابکەنە چیاکان، ١٥ ئەوەی لە سەربانە، با نەیەتە خوارەوە و نەچێتە ژوورەوە تاکو شتێک لە ماڵەکەی هەڵبگرێت، ١٦ هەروەها ئەوەی لە کێڵگەیە با نەگەڕێتەوە تاکو جلەکەی ببات. ١٧ لەو ڕۆژانەدا قوڕبەسەر دووگیان و شیردەران! ١٨ نوێژ بکەن تاکو ئەوە لە زستاندا نەبێت، ١٩ چونکە لەو ڕۆژانەدا تەنگانەیەک ڕوودەدات، لە سەرەتای بەدیهێنراوانەوە کە خودا بەدیهێنان، هەتا ئێستا ئاوا نەبووە و نابێت.\n٢٠ «ئەگەر پەروەردگار ئەو ڕۆژانەی کورت نەکردایەوە، کەس ڕزگاری نەدەبوو. بەڵام لە پێناوی ئەو هەڵبژێردراوانەی* کە ئەو هەڵیبژاردوون، ئەو ڕۆژانەی کەم کردووەتەوە. ٢١ ئەگەر ئەو کاتە یەکێک پێی گوتن: ”ئەوەتا مەسیح لێرەیە!“ یان: ”ئەوەتا لەوێیە!“ باوەڕ مەکەن، ٢٢ چونکە مەسیحە درۆزنەکان و پێغەمبەرانی درۆزن* دەردەکەون، نیشانە و پەرجوو دەکەن، تاکو ئەگەر بکرێ تەنانەت ئەوانەی هەڵبژێردراون هەڵبخەڵەتێنن. ٢٣ بەڵام ئاگاداربن، ئەوا پێشوەخت هەموو شتێکم پێ گوتن.\n٢٤ «بەڵام لەو ڕۆژانەدا، دوای ئەو تەنگانەیە،\n٢٥ ئەستێرەکان لە ئاسمان دەکەون،\nتەنی ئاسمانی دەهەژێن.]*\n٢٦ «ئەوسا کوڕی مرۆڤ دەبینن بە هێزێکی گەورە و شکۆوە لەناو هەورەوە دێت.* ٢٧ ئینجا فریشتەکان دەنێرێت و ئەوانەی هەڵبژێردراون لە چوار بایەکە* کۆدەکاتەوە، لەم پەڕی زەوییەوە هەتا ئەو پەڕی ئاسمان.\n٢٨ «لە دار هەنجیرەوە پەند وەرگرن، کاتێک لقەکانی نەرم بوون و گەڵایان کرد، دەزانن هاوین نزیکە. ٢٩ ئێوەش، کاتێک دەبینن ئەمانە ڕوودەدات، بزانن کە نزیکە و لە بەردەرگایە. ٣٠ ڕاستیتان پێ دەڵێم: ئەم نەوەیە بەسەرناچێت هەتا هەموو ئەمانە نەیەنە دی. ٣١ ئاسمان و زەوی بەسەردەچن، بەڵام وشەکانم هەرگیز بەسەرناچن.\n٣٢ «سەبارەت بەو ڕۆژ و کاتە کەس نایزانێت، نە فریشتەکان کە لە ئاسمانن و نە کوڕەکە، باوک نەبێت. ٣٣ کەواتە ئاگاداربن و ئێشک بگرن چونکە نازانن کەی ئەو کاتە دێت. ٣٤ وەک پیاوێک گەشتی کردبێت، ماڵەکەی بەجێهێشتبێت و دەسەڵاتی دابێتە کۆیلەکانی، هەریەکە و بە ئیشی خۆی، دەرگاوانیشی ڕاسپاردبێت ئێشک بگرێت.\n٣٥ «لەبەر ئەوە ئێشک بگرن، چونکە نازانن کەی گەورەی ماڵ دەگەڕێتەوە، ئێوارە یان نیوەی شەو، یان لەگەڵ خوێندنی کەڵەشێر، یان بەیانی. ٣٦ نەوەک لەناکاو بگەڕێتەوە و بتانبینێت خەوتوون. ٣٧ جا ئەوەی بە ئێوەی دەڵێم، بە هەمووانی دەڵێم: ئێشک بگرن!»


بان کی مون سه‌ردانی لیبیا ده‌کات\nسکرتێری گشـتی نه‌ته‌وه یه‌کگرتووه‌کان بان کی مون له ته‌رابلوسه به سه‌ردانێـکی پـێشـتر ڕانه‌گه‌یه‌ندراوه بۆ لیبیا که ده‌بێته یه‌که‌م سه‌ردانی بۆ ئه‌م وڵاته له‌وه‌تای سه‌رهه‌ڵدانێـک که بوو به مایه‌ی ڕووخاندنی ڕژێمی دیکتاتۆری له مێژینه موعه‌ممه‌ر قه‌زافی.\nبه‌ڕێز بان چوارشه‌ممه گه‌یشـته ته‌رابلوس و ئۆفیسی ئه‌و ڕایگه‌یاند به‌ڕێز بان چاوی به ئه‌ندامی ئه‌نجومه‌نی نیشـتیمانی قۆناغی گواستنه‌وه و هه‌روه‌ها نوێنه‌رانی کۆمه‌ڵـگای مه‌ده‌نیش ده‌که‌وێت.\nئه‌نجومه‌نی نیشـتیمانی قۆناغی گواستنه‌وه NTC دره‌نگانی دووشه‌ممه عه‌بدولڕه‌حیم ئه‌لکیبی کرده سه‌ره‌ک وه‌زیرانی نوێ. دکتۆر ئه‌لکیب خوێندنی ئه‌ندازیاری کاره‌بایی له وڵاته یه‌کگرتووه‌کانی ئه‌مه‌ریکا ته‌واوکردووه. ده‌ڵێت بایه‌خی یه‌که‌م به مافه‌کانی مرۆڤ له وڵاته‌که‌ی ده‌دات له کاتێـک حکومه‌تی کاتی پـێـکده‌هێنێت و وڵاتیش بۆ یه‌که‌م هه‌ڵبژاردنی ئازاد له سـاڵی داهاتوو ئاماده ده‌کات.\nڕێـکخراوه‌کانی مافی مرۆڤ نیگه‌رانیـیان ده‌ربڕیوه سه‌باره‌ت به ڕه‌فتاری NTC له‌گه‌ڵ شه‌ڕکه‌رانی سه‌ر به قه‌زافی و کۆچبه‌رانی ئه‌فریکایی له کاتی 8 مانگ سه‌رهه‌ڵـدان که مانگی ڕابردوو به کۆتایی‌هات به کوشتنی ڕێبه‌ری پـێشـووی ئه‌م وڵاته.\nچاوه‌ڕێ‌ده‌کرێت سـکرتێری گشـتی نه‌ته‌وه یه‌کگرتووه‌کان دره‌نگانی ئه‌مڕۆ بگاته شـاری کانی فه‌ڕه‌نسـا بۆ به‌شـداری له کۆبوونه‌وه‌ی لووتکه‌یی گروپی 20 ی وڵاتانی به‌هێزی ئابوری جیهان.


شاندێک دەچێتە تاران\nشاندێکى وەزارەتى کارەباى عێراق سەردانى ئێران دەکات و پرسى دابینکردنى گازى سروشتى زیاتر بۆ وێستگەکانى کارەباى عێراق و قەرزە کەڵەکەبووەکان تاوتوێ دەکات.\nئەحمەد عەبادى وتەبێژى وەزارەتى کارەباى عێراق (28ى نیسانى 2021) لەلێدوانێکیدا بۆ ڕۆژنامەى سەباح، ڕایگەیاندووە، ماجد حەنتوشى وەزیرى کارەبا هەفتەى داهاتوو بەسەرۆکایەتى شاندێک دەچێتە ئێران و لەگەڵ بەرپرسانى ئەو وڵاتەدا تاوتوێ پرسى هاریکارى و هەماهەنگى نێوان هەردوولا دەکات لەبوارى کارەبادا.\nعەبادى ئەوەشى ڕوونکردووەتەوە، تەوەرێکى تری گفتوگۆکانى شاندە حکومییەکەى عێراق لەگەڵ بەرپرسانى ئێرانیدا باسکردن دەبێت لەپرسى جێگیرکردنى ناردنى گازى سروشتى ئێرانى بۆ وێستگەکانى بەرهەمهێنانى کارەبا لەعێراقدا بەتایبەتى لەگەڵ نزیکبوونەوەى وەرزى هاویندا.\nباسى لەوەش کردووە، لەئێستادا لایەنى ئێرانى 20 ملیۆن پێ سێجا گازى سروشتى بۆ عێراق ڕەوانە دەکات و ئەو بڕەش پێداویستیەکان پڕ ناکاتەوە بۆ کارپێکردنى سەرجەم ئەو وێستگانەى کە بەگاز ئیشدەکەن کە بۆ ئەم وەرزەش ئەو وێستگانە پێویستیان بە 70 ملیۆن پێى سێجار گازى ڕۆژانە هەیە.\nوتەبێژەکەى وەزارەتى کارەبا ئەوەشى خستووەتە ڕوو، وەزیرى کارەبا دۆسیەى قەرزەکانى ئێران لەسەر عێراق تاوتوێ دەکات کە گەیشتووەتە نزیکەى 4 ملیار دۆلار.\nپێوەرى زیرەکى کارەبا دەخرێتەکار\n2021.05.05 - 15:22


ئەردۆغان لەنیمچە دورگەی قرمەوە ئیستفزازی روسیا دەكات\n10/08/2019 2330 جار خوێندراوه‌ته‌وه\nبازرگانیكردن لەگەڵ یەكێتی ئەوروپا، چی لە پشت قسەكانی ئەردۆغانەوە هەیە دەربارەی تەتەرەكانی قرم، ناونیشانی راپۆرتێكی (رفائیل فخرو الدینوف)ە لە گۆڤاری (غازیتا رو)، دەربارەی هەڵوێست وەرگرتن لە لێدوانەكانی ئەردۆغان سەبارەت بەنیمچە دورگەی قرم.\nبەپێی راپۆرتەكە، نوێنەری بەردەوامی كۆماری قرم لە كرملین گیورگی مرادۆف، وای دەبینێت بەكارهێنانی بابەتی تەتەرەكانی قرم لەلایەن ئەردۆغانەوە لە كۆبوونەوەی لەگەڵ سەرۆكی ئۆكرانیا (ڤلادیمیر زیلینسكی) لە كۆشكی سەرۆكایەتی لە ئەنقەرە، بازرگانیكردنێكی سیاسییە.\nلێدوانەكانی ئەردۆغان دژیەكە لەگەڵ بنیادنانی هاوكاری نێوان روسیا و توركیا و ئەو بنەما دیموكراتییەی دەنگی گەلی قرم دروستی كردووە پشتگوێ دەخات، لە نێویاندا تەتەرەكان بەوەی دەیانەوێت بچنە سەر روسیا.\nئەردۆغان دوای گفتوگۆكردنی لەگەڵ زیلینسكی وتی: توركیا دان بەوەدا نانێت نیمچە دورگەی قرم بچێتە سەر روسیا و هەرگیز دانی پێدا نانێت، كە كاری یەكەمینمان بریتییە لە پاراستنی ژیانی نزیكەكانمان لە نیشتمانی مێژویی نیمچە دورگەی قرمدا و زامنكردنی ماف و ئازادییە بنەڕەتییەكانیان.\nئەوەی جێگای سەرەنجدان بوو، ئەو ئێوارە خوانەی لەسەر شەرەفی زیلنیسكی رێكخرابوو، جگە لە وەزیرە سەرەكییەكانی توركیا، مستەفا جەمیلۆف سەرۆكی رێكخراوی توندرەوی ئەنجوومەنی تەتەرەكانی قرم، كە لە روسیا قەدەغەیە ئامادەبوو.\nهەروەها دادگای هەرێمی سیمفیروبول بە شێوەی ئامادەنەبوو حوكمی دەستگیركردنی بۆ جمیلۆف دەركردووەو ناوی لە لیستی داواكراوانی فیدراڵیدایە، بە گوێرەی سێ مادەی یاسایی تاوانی تایبەت بە تیرۆرو تێكدانی بنەماكانی ئاسایشی دەولەتی روسیا.\nلەو بارەشەوە، ئاژانسی هەواڵی نیشتمانی لەسەرۆكی ناوەندی سان بترسبرگ بۆ لێكۆڵینەوە لە رۆژهەلاتی ناوەڕاست ی نوێ (گۆمیر ئیساییف) گواستویەتییەوە : ئەو پیشبینی لێدوانی تری لەو جۆرەی لە ئەردۆغان نەكردووە، ئەو هەمان هەڵوێستی پێشووی هەبووە دەربارەی قرم.\nهەروەها باسی لەوەش كردووە، كە توركیا ئێستا بەدوای پازنە پێی توركیا و یەكێتی ئەوروپادا رێدەكات، روسیا و توركیا بەرژەوەندی ستراتیژی جیاوازیان هەیە، ئەوەی ئەدرۆغان وتویەتی دەربارەی نیمچە دورگەی قرم شتێكی ترە.


هەڵمەتی’١٠٠ هۆکار بۆ بە دادگایی گەیاندنی دکتاتۆر’ واژۆ کۆدەکاتەوە\nپەیامى هاوخەمى سکرتێرى گشتیى YNDK بۆ هەڤاڵ (شاکر هاشم) ئەندامى کۆمیتەى سەرکردایەتیى یەکێتى نەتەوەیى دیموکراتى کوردستان YNDK\nسكرتێری گشتیی YNDK پێشوازى لە شاندی پارتی دیموکراتی گەلان HDP دەكات\nنوێنه‌ری YNDK به‌شداری میتینگێك له‌سه‌ر سیسته‌می حوكمرانی و ده‌ستوور ده‌كات\nسکرتێرى گشتیى YNDK سەردانى وەزارەتى ئەوقاف و کاروبارى ئایینى دەکات\nسكرتێری گشتیی YNDK ساڵیادی دامەزراندنی بزووتنەوەى گۆڕان پیرۆز دەكات\nغەفوور مەخموورى بۆ ئاژانسى هەواڵى حەیاتى نێودەوڵەتى و ئاژانسى هەواڵى الشرق : حکومەتى عێراق ناتوانێ سەروەرى خۆى بپارێزێ و دەسەڵاتى…\nسكرتێری گشتیی YNDK پێشوازى لە سەرۆکى پارتى گەشەپێدانى تورکمان دەكات\nسكرتێری گشتیی YNDK پێشوازى لە سکرتێرى گشتیى حزبى دیموکراتى بێت نەهرێن دەكات\nآب/أغسطس 02, 2021\nپەیامى هاوخەمى سکرتێرى گشتیى YNDK بۆ هەڤاڵ (شاکر ه…\nآب 01, 2021\nسی و هه‌شت ساڵ به‌سه‌ر جینۆسایدکردنی بارزانییەکان …\nنوێنه‌ری YNDK به‌شداری میتینگێك له‌سه‌ر سیسته‌می ح…\nتموز 28, 2021\nسکرتێرى گشتیى YNDK سەردانى وەزارەتى ئەوقاف و کاروب…\nنوێنه‌ری YNDK له ئه‌وروپا دژی له شكركێشی توركیا …\nحزيران 09, 2021\nغەفوور مەخمووری بۆ كەناڵی ئاسمانی سعودیە 24 : شەڕ …\nحزيران 07, 2021\nپه‌نابه‌ران و پارته‌كانی رۆژهه‌ڵاتی كوردستان له‌به…\nناوەندی هاوکاریی حیزبەکانی رۆژهه‌ڵاتی کوردستان داو…\nسكرتێری گشتیی YNDK پێشوازى لە شاندی پارتی دیموکرات…\nسكرتێری گشتیی YNDK و سەرۆکى TNKS کۆدەبنەوە\nتموز 02, 2021\nچەند لایەنێك له هه‌ولێر سه‌ردانی HDP ده‌كه‌ن\nسكرتێری گشتیی YNDK پێشوازی لە سەرۆکى تەڤگەرى نوژەن…\nحزيران 02, 2021\nكانون1/ديسمبر 21, 2020\nهەڵمەتی “١٠٠هۆکار بۆ دادگاییکردنی دکتاتۆر” لەلایەن بزوتنەوەی ژنی کورد لە ئەوروپا TJK-E ڕایگەیاندراوە بۆ بەدادگا گەیاندنی ئەردۆغان لەسەر کەیسی ١٠٠ ژن و منداڵ لە کوردستان و دەرەوەی وڵات تیرۆرکراون، کە ژمارەیەک لەوانە خەڵکی باشوری کوردستانن، واژۆ کۆدەکاتەوە.\nهەڵمەتەکە دوای کۆبونەوەیەکی کۆمیتەی ئامادەکار ڕاگەیەندرا، کە پێکهاتبوون لە ژنانی کورد و دەیان ژنی دیکە کە لە پاشخانی کەلتور، ئەتنیکی و باوەڕیی و دەزگا و بزوتنەوەی جیاوازەکان. بڕیار درا کە هەر کەس لە لای خۆیەوە و لە ئاستی وڵاتەکان و بزوتنەوەکانیان دا و بە پەیوەندییان بە دەزگا نێونەتەوەییەکان و هەرێمییەکانەوە کار بکەن بۆ بڵاوکردنەوەی هەڵمەتەکە و کۆکردنەوەی ئیمزاکان و گەیاندنی ئامانجی هەڵمەکە.\nهەڵمەتەکە لە چەند قۆناغێک پێکهاتووە، لە قۆناغی یەکەمدا کە تا هەشتی ئازاری ٢٠٢١ بەردەوام دەبێت بۆ کۆکردنەوەی ١٠٠ هەزار واژۆ لە سەر ماڵپەڕی.\nهەروەها بە پڕکردنەوەی فۆرمی واژۆ کۆکردنەوە، کە لەسەر هەمان ماڵپەرە:\nلە ماڵپەرەکەدا چیرۆکی ١٠٠ ژن و منداڵ کە لە ئەنجامی تیرۆری ئەردۆغانەوە ژیانیان لەدەستداوە، دانراوە.\nلە قۆناغی دووەم دا کار لەسەر واژۆکان دەکرێت و بەرز دەکرێتەوە بۆ چەندین دەزگای نێونەتەوەیی. کار بۆ دوو ئاست دەکرێت یەکەم دادگایی فەرمی لەڕێگای بەشداری دەستەیەک لە ژنانی پارێزەر، دادوەر، داواکاری گشتی کە هەر لە ئێستاوە ئەو دەستەیە دەستبەکارە. دووەمیش ئەنجامدانی کۆنفرانسێک کە نەک تەنیا ژنانی کورد بەڵکو ژنانی دیکەش بەشداری دەکەن.\nقۆناغی سێیەم : کار بۆ بەرێوەبردنی دادگای گەل بەشێوەی کۆنفرانسێکی کراوە لەوێ دا لە ڕەهەندی جیاوازەوە ١٠٠ کەیسی تیرۆری ژن و منداڵی کورد دەخرێتە ڕوو لەو دادگاییەدا. لەو هەمووشیان دا رایەڵەی زهنیەتی دکتاتۆر، فاشیست و پیاوسالار، نەتەوەپەرستی ئەردۆغان و هاوکارەکانی دادگایی دەکرێت.\nئەو کەسانەی کە ناتوانن هەڵمەتەکە لە سەر ماڵپەرەکە واژۆ بکەن یان شارەزاییان لە بەرکارهێنانی دا نیەی، دەتوانن لە رێی کەسانی نزیکیانەوە فۆرمەکە دابەزێنن هەم ئیمزای خۆیان و هەم کەسانی دیکەش کۆبکەنەوە و بگەیەننە دەستی کۆمیتەی ئامادەکار بەر ڕێی پەیوەندیەکانی سەر ماڵپەرەکە.\nلەو جێیانەشی کە دەرفەت هەبێ سەکۆ دادەنرێت بۆ کۆکردنەوەی واژۆکان. کۆکردنەوەی واژۆ سنوری ئەتینکی ، ڕەزگەی، ئایینی، دەوڵەتی نییە و هەموو کەسێ دەتوانێ واژۆی بکات.\nئەنجامەکانی پێشکەش بە دەزگا فەرمیەکانی وەک نەتەوەیەکگرتووەکان، دادگای لاهای بۆ تاوانەکانی جەنگ، دادگای مافی مرۆڤی ئەوروپا و دەزگای دیکە دەکرێت بۆ ئەوەی کە تیرۆرەکان وەک جینۆساید قبوڵ بکرێت.\nهەڵمەتەکە بەپێشەنگیی ژنانی ( تەڤگەری ژنی کورد لە ئەوروپا) بەرێوەدەبرێت و ژمارەیەکی زۆر لەرێکخراو، بزوتنەوە و دەزگای ژنان بەشداری دەکەن لە ئاستی نیونەتەوەیی دا. کۆمیتەی ژنانی باشوریش بەشداری کردنی لە هەڵمەتەکەدا لە کۆبونەوەیەدا ڕاگەیاند.\nئامانجی سەرەکی ئەو هەڵمەتە فرەڕەهەندە، هەم لە ڕووی زهنی، هەم ویژدانی ، هەم دروستکردنی ڕایەکی گشتی بەدەوری ئەو جینۆسایدەی بەرامبەر ژن دەکرێت لە ژێر سایەی فاشیزم و عەقلیەتی پیاوسالار و هاوکارەکانیان لەبەرامبەر بە ژنی کورد و ژنانی دیکەش.\n« وفد من الـ YNDK يزور قنصلية الفلسطينية في كوردستان غفور مخموري يعزّي السید نايف الهشلمون الأيوبي ممثل ديوان الأكراد في فلسطين »\nتموز 26, 2021 کوردستان\nغەفوور مەخموورى بۆ ئاژانسى هەواڵى حەیاتى نێودەوڵەتى و ئاژانسى هەواڵى الشرق : حکومەتى عێراق ناتوانێ سەروەرى خۆى بپارێزێ و دەسەڵاتى بەسەر خاک و ئاوو ئاسمانى وڵاتەکەیدا نییە


دکتۆر کامەران مەنتک:مەترسی قوڵبونەوەی شەڕێکی ناوخۆ هەیە : چاوی گەل\nدکتۆر کامەران مەنتک:مەترسی قوڵبونەوەی شەڕێکی ناوخۆ هەیە\nد.كامەران مەنتك باس لەوەدەكات، مەترسی قوڵبوونەوەی شەڕێكی سەختی ناوخۆی هەیە. پێشیوایە كۆمەڵگەی كوردی نەزۆك نیە، یەك كەسی هەبێت بۆ سەرۆكایەتی كردنی، راشیدەگەیەنێت ” پێنج حزبەكە وەك یەكن”.\nد.كامەران مەنتك مامۆستای زانكۆی سەلاحەدین، لەلێدوانێكی تایبەتدا بۆ ڕۆژنیوز وتی:” تائێستا بەفەرمی باسی ماوەی سەرۆكایەتی هەرێم نەكراوە، بۆیە ئەوە لەمیدیاكان باس دەكرێت بەفەرمی نیە و باسنەكردنی پۆستی سەرۆكی هەرێم لەئێستادا نەبوونی ڕووی رووبەرووبونەوەیە لەلایەن حزبەكانی باشوری كوردستان”.\nمەنتك وتیشی: ناكرێت ماوەی سەرۆكایەتی هەرێم تەنها لەسەر لایەنێك بشكێنرێتەوە، چونكە ئەو كێشەیە كەمتەرخەمی هەموو حزبەكانی پێوەیە و پەرلەمان دەبوایە ساڵێك لەمەوبەر ئەو كێشەیە یەكلای بكاتەوە”.\nئەو مامۆستایەی زانكۆ باسی لەوەشكرد، ئەو شەڕە قوڵایەكی مەترسیداری هەیە و ناوچەكە بەرامبەر گۆڕانكاری وەستاوە و مەترسی قوڵبوونەوەی شەڕێكی سەختی ناوخۆی هەیە. هەروەها وتی:” كۆمەڵگەی كوردی نەزۆك نیە یەك كەسی هەبێت بۆ سەرۆكایەتی كردنی، بۆیە خەڵكی زۆر باش هەیە و مەسعود بارزانی نەیتوانیوە بەرامبەر كێشەكان ڕۆڵێكی باش ببینێت و قەیرانەكانی پێ چارەسەرنەكراوە”.\nمەنتك راشیگەیاند:” خەڵك تێروانینی بۆ پێنج حزبەكە وەك یەكە و ئەوان لەیەك ئاستدان”.\nرونیشی كردەوە “بارزانی دەرفەتی میًَژووی خۆی وەرگرت و پێویست ناكات ماوەكەی بۆ درێژبكرێتەوە، ئەگەر كەسێك بێت زیاتر تەوافقی نیشتمانی لەسەربێت باشترە” .\nڕۆژنیوز – هانا ئازاد


پایون - آذر فلز پایون\nتهران : 00982174013 تبریز : 00984151054444\nراوێژ بۆ کڕین\nپەیوەندی لەگەل ئێمە\nژمارەی پەیوەندی گرتن\nدەرگا پێشەکی بینا\nپسپۆر بوون لە بەرهەم هێنانی حەموو جۆرە دەرگایەک لە تایبەتمەندیەکانی ئەم کۆمپانیایەیە\nدەرگا فلیزیەکان بەشێکی گرێدراو لەگەڵ بیناسازی ئێرانین و وەکوو دەرگای زارکی ماڵ، زارکی حەوشە، زارکی گەڕاج، بنکە ئیداریەکان، کۆمپانیا بازرگانیەکان وە لە زۆربەی شوێنەکان لە ئێران بەکار دەهێنرێن. تەجروبەی ئێمە لە درووست کردنی ئەم دەرگا فلیزیانە بەو دەسکەوتەی گەیاندین کە جێ و شوێنی تەکنۆلۆجیا و ئامرازی پێشکەوتووی ڕۆژ لە گەردوونەی بەرهەمهێناندا خاڵییە. پێگری لەسەر ڕەوشی بەرهەمهێنان بە شێوازی باو و کۆن ببۆوە هۆی دەست نەگێشتن بە دەرگا فلییزیەکان بە کواڵێتی باش، نەبوونی ئاسایش و بێ بەهرەبوون لە جوانی و زرافەت و لە حەموو گرینگتر نرخی کڕینی ناگونجاو بوو. هەر بەم بۆنەوە مەبەستی ئێمە بەدیهێنانی ئەو پێداویستیانەیە.\nجوانی و جیاوازی دیزاینەکان\nگونجاو بوونی ئابوری\nتەکنۆلۆجیای ڕۆژی جیهانی\nڕاوێژی سەربەخۆ (بەخۆڕایی)\nهەناردن بۆ تەواوی ناوچەکان\nتایبەت وەکوو پایۆن\nئەگەر بە جوانکاری و کواڵێتی بیناکانتان گرینگی ئەدەن، بە ناچار ئەبێ جوانی و خۆڕاگری دەرگای پێشەکی ماڵ وەکوو دەرگای حەوشە یان گەڕاج و هتد لە بەر چاو بگیرێن. لە ڕاستیدا بەکارهێنانی دەرگای پێشەکی ماڵ، هاتووچۆی بنەماڵەکان راحەت ئەکاتەوە و ئاسایشی ماڵەکان دەپارێزێ. بە پێی ئەم گرینگیانەی ئاماژەیان پێکرا، بەکارهێنانی ئەم دەرگایانە ڕۆڵێکی بەرچاویان لە ژیانی مڕۆڤەکان دا هەیە. هیچ جیاوازیەک نییە کە لە بارەی ماڵێکی نیشتەنی قسە بکەین یان لە بارەی بینایەکی ئیداری و بازرگانی، هەر بینایەک پێداویستی بە دەرگای پێداچوون هەیە. چۆنیەتی دەرگای دەرەوەی ماڵ کاریگەری لە سەر چالاکی ژیانی ڕۆژانەی مڕۆڤەکان هەیە، لە چ دەرگایەک ئێوە هاتووچۆ دەکەن؟ میوانەکانتان پێش هاتن بۆ ژووری بیناکەتان لەگەڵ چ دیمەنێک ڕووبەڕوو دەبن؟ ڕۆڵی کاریگەری دەرگای دەرەوەی بیناکەتان لە جوانکاری کۆڵان و شارەکەتان دا چۆنە؟\nلکاندن و دامەزراندنی دەرگای فلیزی پایۆن هیچ دژواریەکی نییەو زور ڕاحەتە، چۆنکوو ئێمە ئەم کاڵایە وەکوو پەکەیجێکی بێ کەموکوڕیو بە تەواەی ئامادەی دامەزران بۆتان دەنێرین. ئەم پەکەیجە بریتییە لە: -چوارچێوە یان پڕۆفایلی 8 لە 8 سەنتی مەتر - بالە (تا) و پڕۆفایلی 4 لە 10 سەنتی مەتر و پەڕەی 3 میلی مەتری -دەسکی دەرگا لە جۆری جیاوازدا قفڵی کارەبایی، مەکینەیی و ئەلەکترۆساتیک -شووشەی ڕێفڵێکس ئێسکۆریت -پێچراو بە دوو لا ڕۆپۆش\nکۆمپانیای پایۆن بە کەڵک وەرگرتن لە بەڕۆژترین تەکنۆلۆجیا توانیوتی لە بواری ئابوری نەڕخی دەرگا فلێزیەکانی پایۆن داکێش و گونجاو بکا. -خاڵێکی گرینگی دی لە بواری گونجاە بوونی ئابوری بەرهەمەکانی ئەم کۆمپانیایە ئەمەیە کە دەرگاکان بە تەواوی بەرهەم هاتوون بە جۆرێک کە پێشتر لە شێوازی کۆنی درووست کردنی ئەم دەرگایانەدا نرخی گواستنەوەو جوانکاری و ڕەنگ لێدان لە مل بەکارهێنەر بوو.\nپیشەسازی فلیزی پایۆن بە شانازیەوە لە بواری بەرهەمهێنانی دەرگای فلیزی، دەرگای حەوشە و ماڵ، نەردەو دیزاینی بە ڕەونەقی فلیزی باشترین خزمەتگوزاری خۆی ئاراستەی کڕیاران ئەکات.\nئەم کۆمانیایە بە بەکارهێنانی تەکنۆلۆجیای ڕۆژ و کادری بە تواناو بەهێز و ئەندازیارنی پسپۆڕ توانیوتی جوانی و زرافەتی دیزاینەکان تێکەڵ ئاسن بکات.\nئەگەر دەتانهەوێ کاڵاو بەرهەمەکانی کۆمپانیای پایۆن بکڕن، ئەم کۆمپانیایە بە دڵنیاییەوە لە ئەوەڵ ساتی ڕاوێژەوە تا کڕین و بەدەست گێشتنی کاڵاکان خزمەتگوزاری خۆی ئاراستەی کڕیاران دەکا.\nحەموو بەرهەم و کاڵاکان لە بواری خۆڕاگری و دەوامیان، هەر وەها چۆنیەتی نەسب و لێدانیان لە لایەن پسپۆڕانی ئەم کۆمپانیایە ئەزموون و تاقی کراونەوە و دوایە بە ئاستی بەرهەم هێنان گێشتوون.\nهەناردنی بەرهەمەکان بۆ تەواوی ناوچەکان لە لایەن ئێمە ڕاستەوخۆ یان لایەن کۆمپانیاکانی بریکاری سەر بە کۆمپانیای پایۆن دەکرێت.\nدەرگای فلیزی پایۆن تاشراو بە ئەڵماس دەرگاکانی فلیزی بە تەنیایی دەتوانن جوانی دیزاین ماڵەکان و ئاسایشی بیناکان بە ئەستۆ بگرن. ئەو کاڵانەی لە کۆمپانیای "آذر فلز پایون" بەرهەم دێن هاوکات لەگەڵ جوانی و کواڵێتی باش کە هەیانە، بە دڵنیاییەوە زۆر تاک و بێ وێنەن. لاینی بەرهەم هێنانی ئێمە لە ژێر چاوەدێری ستانداردی تێبینی کواڵێتی نێونەتەوەییدا کار دەکا و بەکارهێنانی ستانداردی جیهانی لە بەرهەم هێنانی کاڵاکانماندا بۆ هەتا هەتا بەردەوامە. ئەگەر وادەزانن ناتوانن لە دڵی ئاسن و فلیز، ئەڵماس بتاشن، لە گەڵ ئێمە پەیوەندی بگرن.\nڕاوێژی سەربەخۆ (بەخۆڕایی) بۆ کڕین\nراوێژ بۆ کڕین راوێژ بۆ کڕین\nهەناردن بۆ گشت ناوچەکان\nئاستی دەوام و خۆگری بەرهەمەکان\nڕۆژی کار شەمە تا پەنج شەمە\n9ی بەیان هەتا 5/30 ئێوارێ\nبنکەی فرۆش لە تاران (تهران): شاڕێگای "رسالت"، لە پاش "سید خندان" ، 50 مەتر بمێنێ بۆ "حسن بنا جنوبی"، پەلاک 1114، "درب فلزی پایۆن"\nژمارەی پەیوەندی گرتن: 00982174013 |\nبنکەی فرۆش لە تەورێز (تبریز): مەیدانی "حکیم نظامی"، نەگێشتو بە برج "زمرد"، "درب فلزی پایون"\nژمارەی پەیوەندی گرتن: 00984151054444 |\nکۆمپانیای دەرگای فلێزی پایۆن بە شانازییەوە خزمەتگوزاری خۆی لە بەرهەم هێنانی حەموو جۆرە دەرگا و نەردە و دیزانی فلیزی ئاراستەی کڕیاران دەکا. ئەم کۆمپانیا بە بەکارهێنانی تەکنۆلۆجیای ڕۆژ و کادری بە تواناو بەهێز و ئەندازیارنی پسپۆڕ توانیوتی جوانی و زرافەتی دیزاینەکان تێکەڵ ئاسن بکات.\nتەواوی مافەکان بۆ کۆمپانیای "آذر فلز پایون" پارێزراوە. بڵاوکردنەوەی بابەتەکان ئەگەر ئاماژە بە سەرچاوە و لینکی ڕاستەوخۆی بکرێ، گرفتی نییە.


بەرهەم ساڵح: بڕیارمانداوە بەشداریی هەڵبژاردن نەکەین – کوردی – RojNews.News\nبەرهەم ساڵح: بڕیارمانداوە بەشداریی هەڵبژاردن نەکەین\n28/02/2020 - 9:24:49 pm\nیەكشەممە, 2 سبت 2018 – 12:56 ڕۆژنیوز – هەولێر\nئەمڕۆ دوای کۆبوونەوەی نێوان شاندی پارتی دیموکراتی کوردستان-عێراق و هاوپەیمانیی بۆ دیموکراسیی و دادپەروەریی لە شاری هەولێر، کاتژمێر ١٢:٣٠ خولەک هەریەک لە نێچیرڤان بارزانی، جێگری سەرۆکی پارتی و بەرهەم ساڵح، سەرۆکی هاوپەیمانیی بۆ دیموکراسیی و دادپەروەریی کۆنگرەیەکی ڕۆژنامەنووسییان ئەنجامدا.\nلە کۆنگرەکەدا بەرهەم ساڵح، ڕایگەیاند، کە وەک هاوپەیمانیی نوێنەریان لە کۆمسیۆنی باڵای هەڵبژاردن و ڕاپرسیی هەرێمی کوردستان نییە و تیبینییان لەسەر کارەکانی ئەو کۆمسیۆنە هەیە، بۆیە بڕیاریانداوە، کە بەشداریی هەڵبژاردنی پەرلەمانی هەرێمی کوردستان نەکەن.\nبەرهەم ساڵح، ڕەتیکردەوە، کە کاندید کرابێت بۆ وەرگرتنی پۆستی سەرۆک کۆماری عێراق و وتی:”ئەسڵ و ئەساسی نییە”.\nهەروەها، نێچیرڤان بارزانی، جارێکی دیکە جەختی لە ئەنجامدانی هەڵبژاردنی پەرلەمانی هەرێم کردەوە لەوادەی دیاریکراوی خۆیدا و هیچ لایەنێکی بە فەرمیی داوای لەحکومەت نەکردووە بۆ دواخستنی، وتی: ئەنجامدانی هەڵبژاردن لەکاتی خۆیدا سودی بۆ هەموولایەک دەبێت.\nنێچیرڤان بارزانی، ڕاشیگەیاند: لەم یەک دوو ڕۆژەدا لەگەڵ بزوتنەوەی گۆڕان-یش کۆدەبینەوە.\nئەمە لەکاتێکدایە، کە هەر ئەمڕۆ شاندی پارتی لەگەڵ کۆمەڵی ئیسلامیی کۆبووەوە.\nپارتی و کۆمەڵ لەگەڵ ئەنجامدانی هەڵبژاردندان\n١٤٦ ملیارد دینار داهاتی گەشتیاریی ڕۆژانی جەژن بووە\nسەرۆكی زانكۆی كۆیە: تورکیا هەموو شتێک دەکات بۆئەوەی کورد شەڕی یەکتر بکەن


تورکەکان زنجیرەی ڕبایە لە شوێنە ستراتیژییەکاندا دادەنێن، دەوروبەریان مین ڕێژ دەکەن، دارەکانی دەوروبەری دەبڕنەوە، ڕێگایان بۆ دروست دەکەن و بە درۆن پاڵپشتیان دەکەن. ھەموو ئەمانە لە پێناو کۆمەڵێک ئامانجی ھەنوکەیی و ئەگەری درێژ خایەندایە.\nلەم پلانەدا لە دۆخی ھەنوکەییەدا تورک ئامانجی باشور و باکور و ڕۆژئاوایە. پلانەکانی بەم شێوازنانەیە، لە یەکتر دابڕانیان، ئیدارەدانیان و پاشان بەکارھێنانیان.\nھەموو ئەمە دەبێت چونکە بۆشاییەکی ھێز لە ناوچەکەدا ھەیە. کوردی باشور کاتێک تورکیا چیاکانی لێگرتوە، ئەوا دەبێتە داردەستی ئەو لە عێراقدا و ھەروەھا تورکیا وەک کارتێکی سەرمێزی دانوستان بەکاری دەھێنێت.\nھەموو ئەمە بەشێکە لە نیەتی فراوانخوازی تورکیا لە دەوربەری خۆی. دەکرێت سێ قۆناغ یان سێ دۆکترن لە بواری فراونخوازی تورکیدا باس بکەین، لە پاش دابران لە سیاسەتی ئەتاتورک. قۆناغی کشانی نەرم بە پشت بەستن بە دۆکترنی داودئۆغلۆ. قۆناغی فراوانخوازی دەریایی، ئێستا قۆناغی فراوانخوازی سەربازیی و کۆلۆنیالی.\nئەم دوو قۆناغەی دوایی ھەردوو بیری سەربازەکانن، دۆکترنی وڵاتی شین دەگەڕێتەوە بۆ جیھات یایچی، دۆکترنی سەربازی باشور وەک کەسێک پێی ووتم، بیرەکەی دەگەڕێتەوە بۆ ئیسماعیل حەقیی قەرەدایی، کە وەزیری بەرگریی ئێستا چەندین ساڵ ھاریکاریی بوو.\nدۆکترنێکی تر ھەیە کە جۆرج فریدمان، خاوەنی ناوەندی فیکری ستراتیژی جیوپۆلەتیکال فیوچەر، کە ڕاوێژکاری ئەردۆگان بوە لە زۆر ڕوداودا، وەک کەسێک کە کاری لە گەڵدا کردوە پێی ووتم. دیدی جۆرج ئەوەیە کە وڵاتانی دەوروبەری تورکیا توانای ھەستانەوەیان نیە، بۆیە دەرفەتە بۆ تورکیا بۆئەوەی بۆیان بکشێت .\nلە ھەموو فراوانخوازییەکانیدا تورکیا وەستێنراوە، جگە لە باشور نەبێت.\nئەم گۆڕانکارییەی سەربازیی و مۆڵگەی ھیزەکان کورد ناچار دەکات کە خۆی بگۆڕێت، جا بە ویستی خۆی یان بە ویستی ئەوانیتر.\nئەمە ھیچ پەیوەندی بە لۆزان و سەد ساڵە و ئەو وەھمانەوە نیە. کورد ھەرکە سەد دەبینێت ئیتر پڕ دەبێت لە وەھم و ئەفسانە.\nدەرئەنجامی ھەرە سەرەکی ئەوەیە کە قۆناغی شار لە ژیاری کوردیدا گۆڕانکاری بە سەردا دێت، درۆن گۆڕانکاریی گەورەی کرد لە پرسی پانتایی شاخدا، ئێستا بونی مۆڵگەی سەربازی گۆڕانکارییەکی ترە.


پرسیارێک راستەوخۆ پەیوەندی بە وجودی هەموومانەوە هەیە. ئەم ساتە لە ساتە چاڕەنووسازەکانە. هەموو لەبەردەم پرسیارێکی دیکەی مێژوویدایین. کێ نزیکترە لە جەوهەری کێشەکان؟ نزیکتر بەمانای نوێنەرایەتیکردنی فاکت و راستییە جیۆپۆلتییکەکان.\nپەرتەوازەیی کورد جارێکی دیکە زۆر دیار و زەقە، پێشتر ئەو دەردە لە ناو سەنگەری سیاسی بەغدا هەبوو، سەنگەری سوننەکان و سەنگەری شیعەکان. ئەوەی کە سەنگەری کوردی هەمیشە جیاکردۆتەوەئەوەیە کە دۆزێک هەیە بەناوی نەتەوەیەک کە بەدرێژای مێژوو قوربانی بووە، زۆر جاریش قوربانی دەستی خۆی بووە.\nبۆ دیمەنە سیاسییەکەی بەر لە هەڵبژاردن:چبژاردەیەک هەڵدەبژێرین؟پشتیوانی لە جوگرافیایەکی مەدەنی، بەمانای بوونی کۆمەڵێک خەڵک کە لەسەر جوگرافیایەکی دیاریکراو پێکەوە دەژێن یان گەمێ کردن بە مێژوویەک کە پڕ لە عیبرەت و خوێن و شکست و دۆراندن و نەمانە، جوگرافاییەک کە حەقیقەتە و ناگۆردرێت یان مێژوویەککە وەک رووداوێک هەمیشە ئاراستەکانی جیاواز بووە.\nئەم هەرێمە، حەقیقەتێکی جوگرافیای و مەدەنییە.ئەم جوگرافیایە تەنیا راستییەکە کە دەبێت بەرگری لێبگیرێت بە نوێنەرایەتیکردنێکی پڕ ویژدانەوە، راستە هەرێم هەڵەی هەیە،رووبەرووی جەنگی زۆر بووەوە، بەڵام حەقیقەت هەڵەکان نین،هەڵەکان هەتاهەتایی نییە، هەرێم خۆی حەقیقەتە، نابێت کار لەسەر سڕینەوەی ئەم هەرێمەبکەین ئەگەر لە دەستەڵاتدا بین یان موعارەزە.\nئەم جوگرافاییە پانتایەکی مەدەنییە، مانای ئەوەیە کە دەبێت داواکاری و پێداویستییە سەرەتایەکانی دابین بکرێت. ئەمەش رێکار و نۆرم و دابونەریت و یاسای سیاسی و دەستووری و گوتاری سیاسی و پرۆگرامی سیاسی هەیە، لەدەرەوەی مێژووی ئەم جوگرافیایە، گۆرینی ئاراستە سیاسییەکان لە بەرژەوەندی خەڵکە مەدەنییەکە نابێت کە بیر لە رەهەندە دوور مەودا نیشتمانییەکە دەکەینەوە.دەبێت ئەو ئاراستانە لە ناو خۆیاندا بڕوا بەگەشە و ریفۆرمی سیاسی بێننن بەرلەوەی لەگەڵ دەرەوەدا خۆیان نمایشت بکەن. لەو کۆمەڵگەیانەی کە دامەزراوەی سیاسی و دەستووری لە ژینگەیەکی سیاسی ئاساییدا بە سروشتی لەدایک نابن، زەحمەتە ئایدیا ئامادەکراوەکان وەک شرینقە و پێکوتەی کۆرۆنابخەیتە وێزەی جوگرافیاو مێژوویەکەوە کە جەستەی قبووڵی ناکات بەتایبەتیکە توانای کەم بێت بەرگەی هەرەشەکان بگرێت.\nلە جوگرافیای مەدەنییدا پاراستنی ژیانی خەڵک کارو ئەرکی پێشینەیە. دوور لە ئایدیۆلۆژیا، ئەگەر چەپ بێت یان راست، پێویستت بەوەیە کەلە ناو ململانێ سیاسییە کەڵەکەبووەکاندا نقووم نەبیت، ئەگینا هەرگیز ئاییندە نابینیت. با بیڕ لە جەوهەری کێشەکان بکەینەوە نەوەک قیینە کۆنەکان، با بیر لە مافە مەدەنییەکان بکەینەوە نەوەک سەنگەرە نەزۆکەکان.راستریین رێگا بۆ دەربازبوون لە قەیران و کێشە ئاڵۆزەکانی ئێستا، پشتبەستنە بە خۆ، لەرووی سیاسی و کۆمەڵایەتی وئابورییەوە.\nکۆبوونەوەکانی وەفدی حکومەتی هەرێم لە بەغدا بەردەوامە بۆ روونکردنەوەی پێگەی خۆی، ئەگەر ئێستاش بگەنە رێکەوتن، هەرکاتێک کە پارسەنگە سیاسییەکان لە عێراقدا گۆرا، گرەنتی نییە هەمان رێکەوتن دەکرێتەوە. دڵنیا نیین کە لە گەڕێکی دیکەی قسەکردن و گفتگۆکردن دەگەینە رێکەوتن. ئەگەر لە پێگەیەکی پتەودا نەبین، ناچار دەبین هەر بەرێگەی بەغداوە بین. هیچ حەقیقەتێک دادمان نادات، تەنانەت ئەگەر هەرکەسە بۆ خۆی و بەدەر لە وەفدی فەرمیشبەرێی بەغداوە بێت.\nوەک چۆن لەندەن و واشنتۆن پایتەختی بڕیاری سیاسییە بۆ رۆژهەڵاتی ناوەراست و توانای جوڵاندنی هێزیان هەیەبا "برۆکسل"یش بێتە پایتەختی لۆبیکردنی سیاسی دۆزی کورد کە جارێ باش ئاوڕمان لێ نەداوەتەوە. ئەوەندەی دەچین بۆ بەغدا با بۆ برۆکسلیش بچین.هێشتا کۆمەڵگەی نێودەوڵەتی ئەم جوگرافیایە وەک یەک یەکە دەناسێت، نەوەک کەرت کەرت.\nوێنەیەکی رەواوو تارماییەک پڕ لە مافبۆ دۆخ و دۆزی کوردهێشتا لەسەر ئاستی نێودەوڵەتی ماوە، کاری سەختی بەردەوامیدەوێت بۆ بوژاندنەوەی. وێنای ئەوروپییەکان بۆ کورد هێشتا ئەرێنییە،ئەوان دیمەنە گەورەکەدا دەبینن و دەڵێن سەرباری ئەوەی کورد قوربانی مێژووە، بەڵام لەگەڵ نەیارەکانی هێشتا توانای قسەکردنی هەیە. وێنای کورد بە داڵدانی هەموو ئەو پەنابەرانە کە لە کوردستاننهێشتا پارێزراوە، وێنای ئافرەتە پێشمەرگەکانیرۆژئاڤا هێشتا لە یادەوەری ئەوروپیدا زیندووە، جۆرێکی دیکەیە لە ئیرادەی جەندەر.\nئەم وێناکردنانە، پێمان دەڵێنهێشتا دۆزێک ماوە بە ناوی دۆزی کورد، نزیک لە جوگرافیا مەدەنییەکە، دوور لە ئایدیۆلۆژیایی تەماویی. ئەمە پەیامە بۆ هەمووان؛ئەوانەمان کە لە دەستەڵاتن پێوستە کار لەسەر کۆدەنگی سیاسی بکەن. ئەوانەمان کە لە موعارەزەی سیاسیین پێویستە بەرنامە و سەرکردایەتیەکی سیاسی سەنگینیان هەبێت.\nتەسلیمکردنی ئەم جوگرافیایە کە هەرێمە بەپاساوی ئەوەی کەسەکانی ناو هەرێم هەڵەیان کردووە، نەبوونی توانایە لە پۆلینکردنی ئاستی ستراتیژی کێشەکان. خۆزگەم هەندێ ماستەر و دکتۆرامان لە ئەزموونی ئەرمەنییەکان و جوولەکە هەبوایە تا شارەزای ئەزموونی ئەوان لە جینۆسایدا بوینایە. خۆزگە جینۆساید هەمیشە لە یادەوەریماندا زیندوو دەبوو، وەک چۆن لە یادەوەری جوولەکە وئەرمەنەکانداراستییەکی ئەبەدیە.\nکامیان لە ساتە چارەنووسازەکاندا گرنگە؛ فراوانکردنی ململانێ ناوخۆییەکان یاخود پێداگرتن لە ململانێ رەواکان بۆ پاراستنی جەوهەری دۆزەکە،ئازادیت هەڵوێستێکی سیاسی دیاریکراوت بەرامبەر بە پارتێکی سیاسی هەبێت، بەڵام کورتبینییە رقت لە حەقیقەتی جوگرافیای ئەم هەرێمە بێت. رقکارەساتی ئەنفال و هەڵەبجە دروست دەکاتەوە، ئەم قسەیە بۆ هەمووانە. جینۆسایدکردنەوەی هەرێم ئەگەرێکی کراوەی ئاییندەیەئەگەر بۆشایی سیاسی دروست بێت، ئەوەی لەم راستییەش تێناگات با بگەرێتەوە مێژوو. ئەم پەرتەوازەیییە سیاسییە بەداخەوە پێویستی بە وشیاری سیاسی و ستراتیژی دوور مەودا هەیە، دوور لە بەرژوەندی شەخسی.\nلەساتە چارەنووسازەکاندا، راستە سەنگەری هەرێم بێ خەوش نییە و هەرێم بەهەشت نییە، بەڵام سەنگەری هەرێم جوگرافیا راستەقینەکەیە، لەو پەری دونیاوە بەم هەرێمەوە دەناسرێینەوە. جوولەکە هەر بە کڵاوە رەشە چکۆلانەکەیان و ئێمەش هەر بە جامانەکانمانەوە. ئەمە حەقیقەتەکەیە.


👁 ئەم بابەتە 3,783 جار بینراوە\n👫 ئومێدی مەلا بەکر (ئەزمەڕ) کەسایەتییەکان\n📅 کاتی تۆمارکردن Apr 27 2018 10:29AM\n... [ زۆرتر... 👁] ✖ ✖ 0 1 ✔ 72% ✍ هـ.ب. 27-4-2018 10:29:54\n👫 ئەبوبەکر محەمەد فەرەج (مەلا بەکر تاماس) کەسایەتییەکان\nکاندیدی کۆمەڵی ئیسلامی بۆ هەڵبژاردنی پەرلەمانی کور [ زۆرتر... 👁] ✖ ✖ ✖ 0 0 ✔ 60% ✍ هـ.ب. 28-7-2013 11:16:51\n👫 داستان مەلا بەکر کەسایەتییەکان\nیەک لە شاعیرە هایکونووسەکانە. ئەندامی یانەی شیعری [ زۆرتر... 👁] ✖ ✖ ✖ 0 1 ✔ 60% ✍ س.ئـ. 16-2-2019 23:32:28\n📷 شەهید قادر مستەفا و سەید عەبدوڵڵا و مەلا بەکر و ژمارەیەک پێشمەرگەی سۆسیالیست سنوری هەولێر وێنە و پێناس\n📅 کاتی تۆمارکردن Apr 11 2012 10:49PM\n... [ زۆرتر... 👁] ✖ ✖ 0 0 ✔ 72% ✍ هـ.ب. 11-4-2012 22:49:15